Рөстәм Хәмитов ашығыс ярҙам акцияһы тураһында: «Һис бер аслыҡһыҙ позитивҡа йүнәлеш алғанбыҙ» // Сәйәсәт | новости башинформ.рф\nРөстәм Хәмитов ашығыс ярҙам акцияһы тураһында: «Һис бер аслыҡһыҙ позитивҡа йүнәлеш алғанбыҙ»\n11:55, 16 сентября 2014 Сәйәсәт\nРөстәм Хәмитов үткән көндө журналистар өсөн ойошторолған брифингта Өфөнөң Ашығыс медицина ярҙамы станцияһы эргәһендә барған хәлгә үҙ ҡарашын белдерҙе.\n— Ай ярым элек ризаһыҙлыҡ белдереүҙәрҙең тәүге тулҡыны булды. Яуап ҡайтарҙыҡ, эш хаҡын күтәрҙек, ашығыс ярҙам станцияһында булған менеджмент, идаралыҡ менән эште асыҡланыҡ, — тип һөйләне республика етәксеһе. — Бынан тыш, Өфө ҡалаһы ашығыс ярҙам станцияһын ҡала идаралығынан республиканыҡына күсереүҙе ҡарарға ҡуштым. Был бөтә проекттар ҙа миңә күрһәтеләсәк.\nРөстәм Хәмитовтың фекере буйынса, медицина хеҙмәткәрҙәренең аслыҡ иғлан итеүҙәре «ул билдәле кимәлдә беҙ алып барған эшкә тап килмәгән яуап».\n— Бының артында сәйәсәт, политиканлыҡ тормауын асыҡларға кәрәк әле. Һис бер аслыҡһыҙ позитивҡа йүнәлеш алғанбыҙ. Беҙ был коллективта яҡшы эш мөхите булдырырға тейеш. Аслыҡ иғлан итеү – ул үҙ ризаһыҙлыҡ белдереүҙең насар алымы, — тип билдәләне төбәк башлығы. — Хатта бындай эш режимында ашығыс ярҙам станцияһына иғтибарҙы йәлеп итһәләр ҙә, бынан һуң коллективта бик күп кенә үҙгәрештәр булды. Артабан да шулай уҡ булырына ышанам. Әммә аслыҡ – ул сара түгел. Ул янауға, ҡурҡытыуға оҡшаған. Был дөрөҫ түгел.


Благовар районында бер төркөм уҡыусылар көҙгө каникул алдынан белем алыуҙан мәхрүм ҡалған - Bash.News\nБлаговар районында бер төркөм уҡыусылар көҙгө каникул алдынан белем алыуҙан мәхрүм ҡалған https://bash.news/news/109628_blagovar_rajonynda_ber_trkm_uyusylar_kg_kanikul_aldynan_belem_alyuan_mxrm_alan/?lang=bash\n11 ноя 2019, 21:34\nСөнки мәктәп автобусы водителе руль артына ултырыуҙан баш тартып эшенән киткән. Килеп тыуған проблемаға ҡарамаҫтан, ата-әсәләр көн һайын балаларын шәхси транспорт менән Троицкийға йөрөтөргә тырышҡан. Әммә күрше ауылға илткән юл еңел автомобилдәр өсөн үтерлек хәлдә түгел. Теманы БСТ каналы хәбәрсеһе Илдар Байбулатов дауам итә.\nАхун ауылы халҡы юл ғазабы-гүр ғазабы икәнен ишетеп кенә белмәй. Сөнки улар бар михнәттәрҙе үҙ иңендә татый. Янғын сыҡҡан осраҡта йәки ауырып китеүселәр булһа, район үҙәгенән саҡыртылған ярҙам бик һуңлап килә. Шунлыҡтан үлеүселәр һәм йорт-ҡураһыҙ ҡалыусылар ҙа юҡ түгел. Бер үк ваҡытта аҙыҡ-түлек ташыусылар ҙа был төбәкте урап үтергә тырыша. Ә көҙгө каникул алдынан мәктәп автобусы водителе лә кинәт кенә эшенән киткән.\nОшондай уҡ проблема Яңы Константиновка ауылына ла хас. Водитель булмаған осорҙа ике төбәктә йәшәүселәр ҙә балаларын Троицкийға үҙ транспорттары менән йөрөткән. Шулай ҙа әлеге ваҡытта район етәкселеге ярҙамы менән мәсьәлә ыңғай хәл ителгән. Әммә был ваҡытлыса ғына күрелгән сара, тип борсола өлкәндәр. Сөнки автобус водителе ун көндән эшенән китә тигән имеш-мимештәр бер кемгә лә тынғы бирмәй.\nАхун ауынан Троицкийҙа ете бала белем ала. Көн һайын улар мәктәп автобусы менән 12 километр араны йөрөп уҡырға мәжбүр. Әммә юлдың насар булыуын иҫәпкә алып, уҡыусыларға иртәрәк торорға тура килә. Юғиһә, тәүге дәрестәргә һуңлап ҡалыуың бар.\nЮл тигәнең ысынлап та, бик насар хәлдә. Грейдер ярҙамында соҡор-саҡырҙарҙы тигеҙләргә тырышыу ҙа әллә ни файҙа бирмәй. Сөнки был юлдан шәкәр сөгөлдөрө тейәгән йөк машиналары ла, урындағы сусҡа комплексы техникалары ла күп йөрөй.\nҮҙҙәрен борсоған һорауҙарға яуап табыу маҡсатында ике ауылдың да бер төркөм активистары район етәкселеге менән осрашты. Хакимиәт башлығы Юрий Коземаслов билдәләүенсә, улар был проблемалар тураһында хәбәрҙар. Әлегә ваҡытта юлға капиталь ремонт үткәреү өсөн һөйләшеүҙәр алып барыла. Киләһе йылда республика адреслы инвестиция программаһы ярҙамында борсоулы участканы төҙөкләндереү ҡаралған.\nАйырыуса ҡатмарлы урындарҙы ер туңыу менән ремонтлай башлау ҡаралған. Ул саҡта урындағы карьерға ла юл асыла, ти осрашыуҙа яуап тотоусылар. Бер үк ваҡытта балаларҙы мәктәпкә йөрөтөү менән дә бындай проблемаларға башҡа юл ҡуйылмаясаҡ. Мәғариф бүлеге әлегә ваҡытта эшләргә теләге булған һәм иң мөһиме яуаплылыҡтан ҡурҡмаған мәктәп автобусына водитель эҙләй. Ә уға тиклем балаларҙы район үҙәгенән йөрөп эшләүсе водитель хеҙмәтлендерәсәк.


Яҙғы ташҡын көслө булмаясаҡ\nГидрометеорологтар бөгөн тәүгә рәсми фараздарҙы иғлан итте. Синоптиктар күҙаллауынса, Башҡортостан биләмәһендә һыу запастары уртаса күрһәткестәргә тиң йәки түбәнерәк. Һауа торошо ла ҡарға яйлап иреүгә булышлыҡ итә. Тәбиғәт шарттары ҡырҡа үҙгәрмәһә яҙғы ташҡын тыныс үтәсәк, тигән фекерҙә белгестәр.\nБыйылғы яҙ Башҡортостанға яҡшы мөнәсәбәттә. Һауа торошо көслө ташҡынға юл ҡуймаясаҡ. Апрелдә лә ҡар әкренләп ирейәсәк, ти метеорология хеҙмәткәрҙәре. Шулай уҡ ерҙә лә һыу запастары нормаға тиң. Республика йылғаларындағы боҙ ҡатламымының ҡалынлығы хәүефләнерлек түгел. Шуға ҡарамаҫтан, ҙур һыуға әҙерлек юғары кимәлдә ойошторолорға тейеш. Ғәҙәттән тыш хәлдәр министрлығы айырым төбәктәрҙә һыуҙың ярҙарынан сығыу ихтималлығын да иңҡар итмәй.\nҠотҡарыусылар күҙаллауынса, республиканың ете урынында, атап әйткәндә, Белорет, Бөрйән һәм Архангел райондарында боҙ тығындары барлыҡҡа килеүе ихтимал. Тәбиғи шарттарҙа барлыҡҡа килгән быуаларҙы шартлатыу буйынса әҙерлек юғары. Ҡотҡарыусылар урындағы властарҙың ғаризаһын ғына көтә. Боҙ тығындарын иҫкәртеү өсөн тап урындағы комиссия ағзалары яуаплы. Юғиһә, 2013 йылдың ҡабатланыуы ихтимал. Ул ваҡытта Инйәр йылғаһында тығындар барлыҡҡа килеп Ғәбдүк ауылын һыу баҫты. Йорттар аҡты, мал -тыуар ҡырылды.\nРеспубликалағы барлыҡ гидротехник ҡоролмалар, һыуһаҡлағыстар ҙа яҙғы осорға әҙер. Һәр хәлдә, рәсми мәғлүмәт шулай. Тик бына ысынбарлыҡта ауыл быуалары, бәләкәй һыуһаҡлағыстар тейешле хәлдә түгел, тине ташҡынға ҡаршы комиссия рәйесе.\n2012 йылда Йәрмәкәй районындағы ғәҙәттән тыш хәлде барыһы ла хәтерләйҙер. Тап быуаларҙың төҙөкһөҙлөгө арҡаһында бәләкәй йылға ярҙарынан сығып өс ауылды һыу баҫты. Өс йөҙҙән ашыу йорт-ихата зыян күрҙе. Әлбиттә, тәбиғәт шарттарын кисектереү мөмкин түгел. Яҙғы ташҡынды иҫкәртеү һәм алдан хәстәрләнгән эштәр ярҙамында ғына оло юғалтыуҙарҙан һаҡланып була. Шуға күрә урындағы ташҡынға ҡаршы комиссия ағзаларынан ҙур яуаплылыҡ талап ителә.


Назир Сабитов | Әбйәлил - Абзелил - Part 77\nЗаписей (928), комментариев (0)\nПәйғәмбәребеҙ Мөхәммәд ғәләйһиссәләм ҡылыныуын яратмаған ғәмәлдәр — мөстәкрәһ ғәмәлдәр. Дәхи әүүәлге изге ғалимдар ҙа уны ҡылыуҙы мәғҡул күрмәнеләр. Мөстәкрәһ ғәмәлде ҡылыу бик ҙур гонаһ булмаһа ла, бәләкәй гонаһтарҙан, олуғ әҙәпһеҙлектән һанала. Мөьмин мосолман кешеләргә ҡылыуы мөстәкрәһ булған ғәмәлдәрҙең мәшһүрҙәре 60:\n1. Ашты эҫе көйөнсә ашау үә эсеү\n2. һыуҙы бик һыуыҡ көйөнсә эсеү\n3. Бер юлы төрлө-төрлө күп аштар ашау\n4. Кешенең ашағанын ҡарап тороу\n5. Ашағанда ҙур-ҙур ҡабып ашау\n6. Мәжлестә аш килтерә торған тарафҡа ҡарап тороу\n7. Ашты табаҡтың уртаһынан алып ашау\n8. Ҡапҡан ризығыңды ауыҙыңдан сығарыу\n9. Ашты яҡшы сәйнәмәй йотоу\n10. Аш ашағанда күп һөйләшеү\nХәрәм — шәриғәттә бик ҡаты тыйылған ғәмәл. Уны ҡылыу һис тейеш түгелдер. Хәрәм ғәмәлде ҡылған кеше бик гонаһлы булыр. Гонаһ булыуынан ҡурҡып ҡылмай ҡалған кеше сауаплы булыр. Хәрәмде хәләл тигән кеше иманһыҙ булыр.\nХәрәм ике төрлө: харам золми үә харам ғайри золми. Харам золми — ҡылыусы кешенең үҙенән башҡа кешегә лә зарары үә зыяны тейә торған харамдыр. Мәҫәлән: кеше үлтереү үә сәбәпһеҙ ҡыйнау үә яман тел тейҙереү, кеше малын урлап, йә талап, йәки алдап алыу кеүектәр.\nХарам ғайри золми — ҡылыусының үҙенән башҡа кешегә зарары үә зыяны теймәйенсә, үҙенә генә гонаһ килтерә торған хәрәмдер. Бында башҡа кеше хаҡы юҡ. Мәҫәлән: хәрәм ризыҡтарҙы ашау үә хәрәм эсемлектәр эсеү. Харам золми үә харам ғайри золмиҙан айырмаһы шулдыр — харам золми ҡылған кеше һуңынан үкенеп тәүбә ҡылһа ла, зарар үә зыян ирешкән кеше риза булмайынса тороп, Аллаһы Тәғәлә ул кешенең гонаһын ғәфү итмәйәсәк. Әммә харам ғайри золми ҡылған кеше һуңынан үкенеп, ихлас Аллаһы Тәғәләгә тәүбә ҡылһа, Аллаһы Тәғәлә ул кешенең гонаһын шул сәғәттә ғәфү итеүе лә ихтималдыр. Мәҫәлән: берәү бер кешенең малын урлап, йә талап алһа, ул кеше һуңынан үкенеп, ни ҡәҙәр тәүбә ҡылһа ла, мал эйәһен бәхилләтеп ризалығын алмайынса тороп, Аллаһы Тәғәлә уның гонаһын ғәфү итмәйәсәктер, сөнки ғәфү итһә, мал эйәһенә йәбер үә золом кеүек булалыр. Әммә бер төрлө хәрәм тәғәмде йә эсемлекте эскән кеше үкенеп, ихласлыҡ менән гонаһынан тамам тәүбә ҡылһа, шул уҡ ваҡытта Аллаһы Тәғәлә уның гонаһын ғәфү итеүе ихтимал. Сөнки был мәсьәләлә һис кемгә йәбер үә золом юҡтыр. Аллаһы Тәғәлә Ғафуур үә Рәхиимдер.Ихлас тәүбә ҡылған кешенең тәүбәһен ҡабул итеүҙе вәғәҙә ҡылған.\nМөбәх шундай ғәмәлдер, уны ҡылыу ҙа, ҡылмау ҙа дөрөҫ үә хәләлдер. Мөбәх ғәмәл бәндәнең үҙ ихтыярында. Теләһә ҡылыр, теләмәһә ҡылмаҫ. Уны ҡылған кеше лә, ҡылмаған кеше лә сауаплы һәм гонаһлы булмаҫ. Мөьмин-мосолман кешегә Мөбәх үә хәләл булған эштәрҙең хисабы юҡтыр. Харам йә мәкрүһ булмаған эштәрҙең бөтәһе лә мөбәхтер. Мәҫәлән: ултырыу, тороу, йөрөү, йоҡлау, хәләл тәғәм ашау, зарарһыҙ һүҙ һөйләү, ниндәй ҙә булһа гонаһһыҙ һәм зарарһыҙ эштәрҙе ҡылыу кеүек шәриғәттә бойоролмаған һәм тыйылмаған эштәрҙең бөтәһе лә мөбәхтер.\n1. Хәләл тәғәмдәрҙе туйғансы ашау, туйғандан артығы — хәрәмдер.\n2. Хәләл эсемлектәрҙе туйғансы эсеү\n3. Иманһыҙ кешеләр бешергән таҙа аштарҙы ашау\n4. Аллаһы Тәғәләнең бәғзе пәйғәмбәрҙәренә вә бәғзе китаптарына ышана торған, иманһыҙ кешеләр боғаҙлаған хайуандарҙың итен ашау\n5. Аш һеңдереү өсөн иҫертмәй торған һыуҙарҙы эсеү\n6. Иҫертмәй торған, йөҙөм һыуынан яһалған һеркәне эсеү\n7. Тоҙ күленә төшөп, тоҙға әйләнгән үләкһәнән булған тоҙҙо ҡабыу\n8. Ышаныслы табибтың һүҙе буйынса ауырығанда шифа өсөн хәрәм тәғәм һәм хәрәм эсемлектәр менән дауаланыу\n9. Ҡырағай хайуандарҙың ите, йөнө, тиреһе, һөйәге менән файҙаланыу өсөн үлтереү, аулау.\nМөстәхәб ғәмәлдәр — пәйғәмбәребеҙ Мөхәммәд ғәләйһиссәләм күп ваҡыт ҡылған үә дәхи ул ғәмәлде ҡылған кешегә сауап, бәрәкәт буласағын аңлатҡан ғәмәлдер. Мөстәхәб ғәмәлде ҡылған кеше сауаплы булыр, ҡылмаған кеше гонаһлы ла булмаҫ, ҡиәмәт көнөндә шелтә лә тейеш булмаҫ. Мөьмин мосолман кешегә ҡылыуы кәрәкле булған мөстәхәб ғәмәлдәрҙең мәшһүре 122 төр:\n1. Мәдинә-и Мөнәүәрәгә барып, пәйғәмбәребеҙ Мөхәммәд ғәләйһиссәләмдең ҡәбер шәрифе булған Рауза-и Мутәһһәраны зыярат ҡылыу\n2. Нәфел намаҙҙар уҡыу\n3. Нәфел ураҙалар тотоу\n4. Нәфел хажы ҡылыу\n5. Ғөшөр үә зәҡәттән башҡа нәфел саҙаҡалар биреү\n6. һәр ваҡыт мөмкин тиклем тәһәрәт менән йөрөү\n7. Намаҙ ваҡыты кергәнсе тәһәрәт алып ҡуйыу\n8. Тәкбирҙе, йәғни “Аллаһу Әкбәр” тип күп әйтеү\n9. Тәхлилде, йәғни “Ләә иләәһә иллә Аллаһ” тип күп әйтеү\n10. Тәсбихте, йәғни “Сүбхән Аллаһ” тип күп әйтеү\n11. Тәхмидте, йәғни “Әлхәмдүлилләһ” тип күп әйтеү\n12. Истиғфарҙы, йәғни “Әстәғфируллаһ” тип күп әйтеү\n13. Буш ваҡытта Ҡөрьән уҡыу\nСөннәт ғәмәлдәр — пәйғәмбәребеҙ Мөхәммәд Мостафа салаллаһу ғәләйһи үәссәләм күп тапҡыр ҡылған үә ул ғәмәлде ҡылыусы сауаплы булыр тип һөйләгән ғәмәлдәр. Хәҙрәти Мөхәммәд өммәтенән булған кешегә сөннәт ғәмәлдәрҙең һәр береһен ҡылырға тырышыу тейешле. Сөннәт ғәмәлде ҡылған кеше сауаплы булыр, ғөҙөрһеҙ (сәбәпһеҙ) ҡылмаған кеше ҙур гонаһлы булмаһа ла, ҡиәмәт көнөндә шелтәгә тейешле булыр. Үә дәхи пәйғәмбәребеҙҙең шәфәғәтенә лайыҡлы булмаҫ. Мөьмин үә мосолман кешегә ҡылыуы тейешле булған сөннәт ғәмәлдәрҙең мәшһүрҙәре 70:\n1. Һәр бер яҡшы үә изге эштәрҙе “Бисмилләһ” менән башлау.\n2. Сөскөргәндән һуң “Әлхәмдүлилләһ” тийеү.\n3. Иманлы кешеләргә осрағанда сәләм биреү.\n4. Аш ашарға ултырғанда ике ҡулды йыуыу.\n5. Аш ашап бөтөргәс, ауыҙҙы, ике ҡулды йыуыу.\nВәжиб ғәмәлдәр ҙә фарыз кеүек шәриғәттә ҡылырға бойоролған ғәмәлдер. Вәжиб ғәмәлде ҡылған кеше сауаплы булыр, ғөҙөрһөҙ ҡылмаған кеше гонаһлы булыр, вәжиблығына ышанмаған кеше иманһыҙ уҡ булмаһа ла, ҙур гонаһлы булыр. Мөьмин һәм мосолман кешегә ҡылыуы вәжиб һаналған ғәмәлдәрҙең мәшһүрҙәре 40 төрлө:\n1. Йорт кәрәктәренән артыҡ малы булған кеше рамазан айынан һуң фәҡирҙәргә үҙе өсөн һәм сабый балалары өсөн фитыр саҙаҡаһы биреү.\n2. Йорт кәрәгенән артыҡ малы булған кешегә ҡорбан ғәйете көндәрендә үҙе өсөн ҡорбан салыу\n3. Ихрам ҡылып, Ҡәғбәне тауаф ҡылып һәм Сафа үә Мэрүа тауҙары араһында йөрөп, ғүмерендә бер мәртәбә ғүмрә хажын (гүмрә хажы фарыз булған хаждан башҡа, ҡайһы айҙа ҡылынһа ла дөрөҫ була) үтәү.\n4. Фытыр ғәйете һәм Ҡорбан ғәйете намаҙҙарын уҡыу.\n5. Һәр көн йәстү намаҙынан һуң витр намаҙын уҡыу.\nӘхмәдһәди Мәҡсудиҙың “Әхкәми шәрғийәһ” (Шәриғәт хөкөмдәре) тигән хеҙмәттәренән.\n1. “Таләбүл- ғилми фәридатүн ғәләә күлли мүслимийн үә мүслимәтин”\nМәғәнәһе: Шәриғәт ғилемен белергә тырышыу һәр бер мосолман иргә һәм мосолман ҡатынға фарыз (үтәлеүе мотлаҡ булған эш).\n2. “Әт-тәфәҡҡүһү фид-диини хәҡҡун ғәләә күлли мүслимийн”\nМәғәнәһе: Дин хөкөмдәрендә ғалим булыу һәр мосолманға тейешле эш.\n3. “Иннәллааһә Тәғәәлә фәрада фәрааида фәлләәтүдыйғүһәә үә хәддә хүдүүдән, фәләә тәғтәдүүһәә үә хәррамә әшйәә-ә фләә тәнтәһиҡүүһәә үә сәкәт ғән әшйәә-ә рахмәтул-ләкүм ғайра нисйәәнин, фәләә тәбъхәҫүү ғәнһәә”.\nМәғәнәһе: дөрөҫлөктә Аллаһу Тәғәлә бер нисә ғәмәлде фарыз ҡылды, һеҙ уны әдә (туләү, үтәү) ҡылмайынса, дайағ ҡылмағыҙ (юғалтмағыҙ). Үә дәхи бер нисә сиктәр тәғәйен ҡылынды, ул сиктәрҙе һеҙ үтмәгеҙ. Үә дәхи бер нисә төрлө ғәмәлдәр харам ҡылынды, уларҙы һис бер ваҡытта ла ҡылмағыҙ. Үә дәхи бер нисә төрлө эштәрҙең әйтелмәй ҡалыуҙары онотолғанлыҡтан түгел, ә һеҙгә мәрхәмәт өсөн (шәриғәттә бәйән ителмәгән, аңлатылмаған ғәмәлдәрҙең хөкөмдәрен күп тикшереп гонаһлы булмағыҙ).\nНисек ураҙа тоторға?\nҺaумыhығыҙ! Минең бер һорауым бар ине. Мин рамаҙан ураҙаһы тоторға ниәтләнәм, намаҙ уҡымайым. Нисек итеп ураҙа тоторға? Ниндай доғалар уҡырға? Ниндәй әҙерлек кәрәк?\nБына ошондай һорауҙар миңә мөрәжәғәт итәләр. Был сайтта nazir1965.com Рамаҙан айы, ураҙа хаҡында яҙылған мәҡәләләрҙән уҡып күберәк мәғлүмәт ала алаһығыҙ.\nИң башта ихлас күңел менән: «Ләә иләәһә илләл-лааһ, Мөхәммәдүр рәсүлүллааһи» тип, телебеҙҙән төшөргә тейеш түгел зекерҙе: «Аллаһ Бөйөк, Аллаһ Бер, Аллаһтан башҡа иләһ юҡ, Мөхәммәд пәйғәмбәр Уның рәсүле» тип, үҙебеҙҙең мосолман булыуыбыҙҙы әйтеп раҫлайыҡ.\nХәҙер инде иң ябай күрһәтмәләр. ИншаАллаһ, Рамаҙан айы башланғас (24 апрельдең таң атыр ваҡыты, 2020 йыл) беренсе төндә сәхәр ашайбыҙ (ризыҡланабыҙ – туҡланабыҙ). Ваҡытын ошо сайтта һәм ВК (контакта, однокласниктә) ҡарап белә алаһығыҙ. Мәҫәлән: (һул яҡта таблица — сәхәр ваҡыты) 24 апрельдең таңғы ваҡытында сәхәрҙең ахырғы (ашау-эсеүҙең тамамланыуы) ваҡыты 3.54 сәғәт, намаҙ ваҡыты 4.24 сәғәт. Был Өфө ваҡыты – беҙҙә, мәҫәлән: Әбйәлилдә бынан ун минут алдараҡ йәшәйбеҙ. Сәхәрҙе төнгө 02 сәғәт 00 минутта башларға мөмкин. Ураҙа тотор өсөн намаҙлы булыуҙа, тәһәрәт алыуҙа кәрәкмәй. Ниәтегеҙ булһын.\nСәхәрҙе намаҙға тиклем ярты сәғәт алдан ашап бөтөү мәслихәт (маҡтаулы). Әгәр һуңлап ҡалһағыҙ: 24 апрель көнө сәғәт 04. 24 -кә (намаҙ ваҡытына) тиклем сәхәрҙе тамамлап ҡуйығыҙ. Көн һайын сәхәр ваҡыты шылып бара. Сәхәрҙе намаҙ ваҡытынан алда тамамлағыҙ. Аҙан әйтеүҙән һуң иртәнге намаҙ башлана. Шуға ла әлеге сәхәрҙен ахыры ваҡытына тиклем, йәки ошо аҙанға тиклем әлеге намаҙ ваҡыты етеүгә сәхәрҙе тамамлар кәрәк. Бында Өфө ваҡыты бирелгән, таблицаларҙа ваҡыт төрлөсә булыуы мөмкин. Шул уҡ Өфөлә сәхәр һәм намаҙ ваҡыттары бер-береһенән айырыла. Әбйәлилдә ҡояш 10 минутҡа алда сыға. Теп-теүәл ваҡыттан һуңланым тип, баш ҡаңғыртмағыҙ. Ун-ун биш минутҡа һуңлау зыян килтермәҫ, әммә үҙ урындағы һәм мәсеттәге аҙанға ҡарап эш итеү хәйерлерәк.\nӘгәр ҡулығыҙҙа намаҙ ваҡыты булмаһа календарҙан ҡарап ҡояш сығыуы ваҡытынан ике сәғәт алда сәхәрҙе тамамлау яҡшы. Иртәнге намаҙ ваҡытынан ярты сәғәт алданыраҡ сәхәрҙе тамамлау хәйерлерәк. Кемдәр белмәй — иртәнге намаҙ ҡояш сығыр алдынан сәғәт ярым алда уҡыла. Ҡалған ваҡытты тәһәрәт алыу, доға, зекерҙә, Ҡөрьән уҡыуҙа, йә салауаттар әйтеүҙә булһаң бик хуп, йәки мәсеткә юл тотоу ваҡытылыр. Ә инде ауыҙығыҙҙа ризыҡ булһа, иртәнге намаҙ ваҡыты етеү – аҙан тауышы ишетеү менән сәйнәп ҡуйығыҙ, тип әйтелә. Төкөрөп ташламайбыҙ, ә сәйнәп йотоп ҡуябыҙ. Сәхәрҙе йоҡлап, ашамай-эсмәй ҡалдырһағыҙ — ураҙаны дауам итегеҙ ҡурҡынысы юҡ. Ҡурҡынысы — һыуһап йөрөп хәлегеҙ бөтөүө ихтимал. Сәхәрҙә, әгәр ашаһығыҙ килмәһә — һыу ғына булһа ла эсеп алығыҙ, сауабы күп. тулыһынса ошонда уҡығыҙ...\n« Сюда 1 ... 75 76 77 78 79 ... 93 Туда »\nтарих, риүәйәттәр, легендалар (98)\nНисек ураҙа тоторға? - 19 411 views\nСАЙТТЫҢ ЙӨКМӘТКЕҺЕ - 12 076 views\nнамаҙ ваҡыты, июнь—июль айына: - 11 732 views\nМөжәүир хәҙрәт доғаһы - 8 546 views\nДоғалар - 8 284 views\nДоға. Аманат итеп ҡалдырам - 7 861 views\nНамаҙ уҡыу тәртибе - 7 644 views\nҠөръән уҡыу тәртибе - 6 988 views\nТаҡмаҡтар - 6 613 views\nТәрәуих намаҙы - 6 417 views\nУраҙаға ниәт һәм уның боҙолоу сәбәптәре - 5 845 views\nТәһәрәт алыу тәртибе - 5 613 views\nҠорбан салыу тәртибе - 5 568 views\nКОНТАКТЫ - 5 441 views\nАллаһ Тәғәләнен араҡы эсеүселәргә язаһы - 5 378 views\nЙәсин - 4 979 views\nНамаҙ - 4 902 views\nАВТОР ТУРАҺЫНДА - 4 870 views\nҺынамыштар, ышаныуҙар - 4 748 views\nБалалар һәм бүреләр Бөрйәндә - 4 737 views\nҠәҙер кисе - 4 734 views\nЙәсин - 4 679 views\nСАЙТҠА ЯРҘАМ (САҘАҠА) - 4 612 views\nФитыр саҙаҡаһы - 4 480 views\nӨйгә (нигеҙгә) мәжлестә доға ҡылыу - 4 439 views\nОБ АВТОРЕ - 4 233 views\nПәйғәмбәребеҙ доғаларынан - 4 165 views\nМөнәжәттәр - 4 068 views\nРәжәб айы - 4 064 views\nФәхретдинов Ризаитдин. Нәсихәттәр - 4 052 views\n«Йәсин» сүрәсенең фазыйләттәре - 4 023 views\nСират күпере - 4 012 views\nИслам и башкиры - 4 007 views\nҠәберҙәге ҡаты һорау - 3 980 views\nкәләш алам - 3 921 views\nМәрхүм (үлгән) кешегә ғәмәлебеҙ - 3 845 views\nАуыҙ асыу доғаһы - 3 798 views\nФатиха - 3 736 views\nВетеран Ирғәлин Мөждәбә Ғабдулхаҡ улы - 3 693 views\nБашҡорттарҙа Ислам дине йолалары - 3 644 views\nҠорбан - 3 626 views\nБәраәт кисәһе намаҙы - 3 610 views\nМүлк (Тәбәрәк) сүрәһе - 3 598 views\nҒәшүрә көнө - 3 573 views\nАуырығанда уҡыла торған доғалар - 3 566 views\nТигеҙ ғүмер бирһен Хоҙай - 3 560 views\nТамуҡ - 3 527 views\nРамаҙан айы - 3 492 views\nТал Ҡусҡарҙа мәсет асыу тантанаһы. Мэхмэт хәҙрәт - 3 480 views\nУраҙа - 3 449 views\nҠатын-ҡыҙҙарҙын намаҙы һәм ураҙаһы - 3 447 views\nӨшкөрөүсе Фәрит хәҙрәт - 3 436 views\nҡатын-ҡыҙҙар намаҙы - 3 406 views\nӘкиәт «Ҡамыр батыр» - 3 390 views\nАҡъял батыр (әкиәт) - 3 378 views\nҠәҙер кисәһе көнө - 3 366 views\nБалалар бүреләргә ҡаршы - 3 349 views\nЙәндең һуңғы әсенеүе - 3 327 views\nТәһәрәт - 3 316 views\nҠөръән бағышлау - 3 303 views\nЯулыҡ хаҡында - 3 285 views\nМөнәжәттәр - 3 264 views\nЙәсин сүрәһе тәфсире - 3 263 views\nҠөръән ҡушҡанса йәшәү - 3 243 views\nҠатын-ҡыҙҙарыбыҙға ҡаты яза! - 3 228 views\nТәғәм, аш-һыу эсмәк, тәндне таҙартмаҡ - 3 225 views\nАллаһ Тәғәлә алдында бурысыбыҙ - 3 217 views\nТәсбих тартыу һәм намаҙ - 3 214 views\nДоға ҡылыу тәртибе - 3 149 views\nЯҙмыш — һикәлтәле юл - 3 141 views\nдеревня Таштимерово - 3 116 views\nҠәберҙәге тормош - 3 116 views\nДоға - 3 110 views\nНәҙер ҡорбаны - 3 097 views\nМәүлид кисәһенең өҫтөнлөктәре - 3 076 views\nӨс хат - 3 074 views\nКешегә соҡор ҡаҙыма, үҙең төшөрһөң - 3 073 views\nЙома мөнәжәте - 3 057 views\nХәҙистәр - 3 052 views\nМуллағыҙ указноймы? - 3 051 views\nАзан - 3 032 views\nБашҡортса әкиәт «Ҡараса батыр» - 3 013 views\nШәүүәл айы - 2 980 views\nРамаҙан аҙағы һәм Ҡәҙер кисе - 2 960 views\nКолхоз деревни Таштимерово - 2 946 views\nБәра’әт кисе - 2 928 views\nҠорбан малы - 2 877 views\nДоғалар һәм кеше тормошо - 2 875 views\nСуфыйҙар хаҡында - 2 852 views\nУраҙа һәм һаулыҡ - 2 848 views\nПәйғәмбәребеҙ ауырыуҙар хаҡында - 2 847 views\nТаҡмаҡтар - 2 841 views\nВәғәҙ һөйләү тәртибе - 2 827 views\nТәһлил - 2 822 views\nМәйетте йыуыу һәм кәфенләү - 2 818 views\nМөнәжәттәр (Көйлө мөнәжәттәр) - 2 817 views\nСалауат (маҡтау) - 2 798 views\nТәрәуих намаҙын уҡыуҙың хасийәттәре - 2 792 views\nЗыяратта өмә - 2 769 views\nТәҡдир үә ризыҡ - 2 697 views\n«Бисмилләһи» хикмәте - 2 668 views\nШәмиғол хәлфә - 2 656 views\n«Доға и Хәбиб» - 2 648 views\nАш-һыу мәжлестәрендә - 2 641 views\nРизаитдин Фәхретдинов нәсихәттәре - 2 616 views\nМәрхүмдәр өсөн доға-истиғфар - 2 614 views\nБалаға ҡорбан - 2 601 views\nМөжәүир хәҙрәттең мөғжизәләре - 2 596 views\nДоға ҡылыу әҙәбе - 2 594 views\nӘйтер һүҙем бар, Төштәр - 2 594 views\nҠәберҙән ҡубарылыу - 2 576 views\nРәхмәт ауылы - 2 575 views\nУраҙа ниәте - 2 569 views\nҒибрәтле һабаҡтар - 2 560 views\nСөннәт ғәмәлдәр - 2 560 views\nБуҙа - 2 559 views\nБәраәт кисе - 2 558 views\nБәраәт кисәһе - 2 556 views\nКем ул Иблис? - 2 538 views\nӘбйәлил районы, Яҡтыкүл ял итеү зонаһы - 2 493 views\nҠөрйән уҡыусылар ярышы — Тупаҡ ауылы - 2 492 views\nӘйтер һүҙем бар, Башҡортома - 2 472 views\nӘйтер һүҙем бар, Тере тамсы (Әсхәл Әхмәт-Хужа) - 2 471 views\n«Орнамент» Әбйәлил, Ишкилде ауылы оҫталары күреп үрә - 2 465 views\nҠөрйән викторинаһы - 2 454 views\nУраҙа айының фазиләттәре - 2 446 views\nЙома намаҙы хөтбәләре - 2 415 views\nгармунсы дуҫ, нәфис фильм - 2 398 views\nИшкилде ауылында мәсет асыу байрамы - 2 375 views\nҒәйет алдынан - 2 365 views\nХәҙистәрҙә ахырызаман билдәләре - 2 360 views\nТәһәжжүд намаҙы - 2 346 views\nАрғаяш башҡорттары тарихынан - 2 342 views\nАҡ ҡарсыға (Яйыҡ) - 2 341 views\nМусульмане Абзелиловского района в Магнитогорске - 2 325 views\nҠорбан байрамы 24 сентябрь 2015 йыл - 2 325 views\nӘкиәт «Боғар хан улдары» - 2 317 views\nБашҡорт алтыны - 2 315 views\nҒәйет көнөнең сауаплы ғәмәлдәре - 2 309 views\nУҡы һин намаҙынды - 2 290 views\nМечеть деревни Таштимерово - 2 290 views\nнәфис фильм Етегән - 2 289 views\nБалаҡарға - 2 288 views\nҠаһым түрә - 2 286 views\nҺөйәнтөҙ фәжиғәһе - 2 283 views\nМөнәжәт - 2 283 views\nБашҡорттар - 2 280 views\n28 май — пограничниктәр көнө - 2 278 views\nРабиғүл әүүәл һәм мәүлид - 2 277 views\nМөхәммәтәнүәр әүлиә - 2 274 views\nНамаҙҙағы хаталарҙы төҙәтеү - 2 273 views\nКүҙҙәрҙе дауалау - 2 261 views\nӘйтер һүҙем бар, Хафаланыу - 2 259 views\nЕр һәм йыр улы - 2 257 views\nСура 114, Ан-Нас (Люди), Ән-Нәс сүрәһе (Кешеләр) - 2 255 views\nҠатындың иренә ҡарата бурыстары - 2 250 views\nМәрхүмдәргә ҡылынған әжер-сауап - 2 247 views\nРамаҙан айының фазиләттәре - 2 230 views\nӘбйәлилдә, Озерный ауылында яңы мәсет - 2 222 views\nТәүбә намаҙы - 2 216 views\nЭттәргә һәм йыртҡыс хайуандарға ҡаршы доғалар - 2 206 views\nЗәкәт бирҙеңме? - 2 205 views\nЗәйнулла ишан шәжәрәһе - 2 198 views\nЗәйнулла ишан һәм үәххабиттәр - 2 194 views\nҠарас сәсән - 2 191 views\nБәрәкәт теләү доғаһы - 2 185 views\nИстихәрә намаҙы - 2 172 views\nӨләсәй - 2 170 views\nӘкиәт «Арпа батыр» - 2 162 views\nҒәшүрә көнө намаҙы - 2 157 views\nЯҡты донъянан бер ҙә туйманым - 2 155 views\nШөкөр итеү - 2 147 views\nҠорбан ғәйете вәғәзе - 2 143 views\nӘбйәлил сәсәне - 2 140 views\nҒөсөл - 2 128 views\n«Әл-Ҡадр» сүрәһе - 2 108 views\nИфтар - 2 107 views\nИншаъ Аллаһ (Аллаһ теләһә) - 2 102 views\nСәхәр ашау - 2 093 views\nӘкиәт «Ҡаһарман батыр» - 2 085 views\n“Әғүүҙү бисмиллә” — нең фәзыләте - 2 084 views\nШәүүәл айы ураҙаһы - 2 083 views\nОткрытие мечети в деревне Абзелилово - 2 076 views\nТәһәрәттең фаҙыйләттәре - 2 069 views\nӘкиәт «Батыр һалдат» - 2 066 views\nТаштимер ауылы - 2 065 views\nӘкиәт «Алтын сабаҡ» - 2 064 views\nАуырыу кешенең намаҙы - 2 058 views\nПәйғәмбәребеҙ мөғжизәләренән - 2 056 views\nБашҡорт - 2 047 views\nИманлы халыҡ – киләсәкле - 2 043 views\nМөхәммәд ғәләйһиссәләм юлы - 2 042 views\nУраҙа — Ҡөрьән айы - 2 030 views\nӘбйәлил, Баймаҡ изгеләре - 2 028 views\n“Намаҙ” мөнәжәте - 2 027 views\nУҙған ғүмер - 2 016 views\nМосолмандарҙын осрашыуы һәм сәләмләшеүе - 2 008 views\nБелем - 1 987 views\nТәрбиәле бала - 1 947 views\nӘбйәлил районында — грэпплинг - 1 930 views


09-2011 » Журнал\nЖурнал для детей » Журнал тураһында » Архив » 2011 » 09-2011\nБаҫылды : 1-09-2011, 14:11 |\nРубрика: 2011 / Һандарға күҙәтеү\n"Аҡбуҙат"та баҫылған: 9-2011\n2011 / Һандарға күҙәтеү\nРеспубликабыҙҙа берҙән-бер кескәйҙәр өсөн башҡортса сыҡҡан “Аҡбуҙат”журналының 9-сы һаны ла донъя күрҙе.\nРәссам Ирина Әхмәҙуллина апайығыҙ журналдың тышлығын байрамса биҙәгән.\nЙыл буйы көтөп алған каникулдар артта ҡалды. Хәҙер һеҙҙе тағы ла, ҡыҙыҡлы ла, мауыҡтырғыс та, күңелле лә уҡыу йылы көтә. Барығыҙҙа йәй буйы көс туплап, дәртләнеп башлап ебәргәнегеҙҙер яңы уҡыу йылын, тип ышанабыҙ.\nБайрам айҡанлы журналыбыҙҙың беренсе битен әҙибә өләсәйебеҙ – Фәниә Чанышева шиғырҙары аса. Әйткәндәй, сентябрь айында шағирә үҙенең 85 йәшен ҡаршылай.\nҮҙе тик тормаҫ, тәртипһеҙ Айбикә исемле ҡыҙҙың нисек итеп аҡылға ултырғаны тураһында белгегеҙ килһә, Нәжиә Игеҙйәнова яҙған “Кемдең күлдәге матур” исемле хикәйәһен уҡығыҙ.\n3-4 –се биттә нимә тиһегеҙме? Балаларҙың иң яратҡан “Бәпембә” рубрикаһы. Бында һеҙ, һәр ваҡыттағыса, тиҫтерҙәрегеҙ ижадын күрә алаһығыҙ.\nКескәйҙәр, “Дуҫ булайыҡ” конкурсы йыл аҙағынаса дауам итәсәк. Һеҙҙән тағы ла ҡыҙығыраҡ фотоһүрәттәр, хаттар көтөп ҡалабыҙ.\nДуҫтар, йомортҡа нисек тын ала? Кем белә? Әһә, уйға ҡалдығыҙмы? Был һорауға һеҙ Тәскирә Даянованың “Йомортҡа тын аламы?” хикәйәһен уҡып яуап бирә алырһығыҙ.\nАртабанғы биттә Фәрзәнә Аҡбулатованың “Рәфҡәт һәм футбол тубы” хикәйәһен һеҙҙең иғтибарығыҙға тәҡдим итәбеҙ.\nБыл юлы инглиз телен өйрәнергә теләүселәр уйын формаһында мәктәптә кәрәкле булған әйберҙәр шулай уҡ төрлө йәнлектәрҙең атамаһының тәржемәләре менән таныша ала.\nКөҙ етеү менән бар донъя төрлө төҫкә инә. Әйтерһең дә, кемдер ҡуйы сағыу төҫтәргә буяп ҡуя урманды. Ни өсөн йәй буйы йәм-йәшел торған япраҡтар һары, ҡыҙыл төҫкә ингәнен белгегеҙ килһә Регина Шаһисолтанованың “Ниңә япраҡтар төрлө төҫтә?” әкиәтен уҡығыҙ. Майя Ҡәйүмова уға матур, йәнле һүрәт тә төшөргән.\nМай айында шашка буйынса дүрт тапҡыр донъя чемпионы, халыҡ-ара гроссмейстер Тамара Танһыҡҡужина конкурс иғлан иткәйне. 9-сы һанда ла ошо конкурс дауам итә. “Сатраштар батшалығында” исемле мауыҡтырғыс әкиәт менән бергә балаларға мәсьәлә лә бирелә. Хат аша яуаптар көтәбеҙ.\n“Аҡбуҙат”ыбыҙҙың киләһе битен Фаҡиһа Туғыҙбаеваның “Телдәр илендә Телдәр” исемле шиғыры дауам итә.\nКүңелле арифметика яратыусыларға Ғариф Ғүмәрҙең шиғри мәсьәләләрен тәҡдим итәбеҙ.\nКүңелле уйындар, ҡыҙыҡлы башватҡыстар, дуҫтарыбыҙ күңеленә хуш килер, тигән өмөттә ҡалабыҙ!\n“Аҡбуҙат”тың һәр битен Майя Ҡәйүмова, Азамат Ғарипов, Артур Василов, Салауат Ғиләзетдинов һәм башҡа бик күп рәссамдарҙың бай йөкмәткеле, сағыу һүрәттәре биҙәп тора.\nАта-әсәйҙәр, кескәйҙәр иғтибарына тағы бер яңылыҡ! Киләһе ярты йыллыҡҡа подписка башланды! Ашығығыҙ! Ярты йылға яҙылыу хаҡы 133 һум 44 тин. Яҙылығыҙ, алдырығыҙ, уҡығыҙ! Беҙ, үҙ сиратыбыҙҙа, һеҙҙе тағы ла бер яңы уҡыу йылы менән ҡотлап, дәртегеҙ һүнмәһен, дарманығыҙ ғына етһен тигән теләктә ҡалабыҙ! Был йылды ла беҙҙең менән бергә үткәрерһегеҙ, тип ышанабыҙ.


Республика йылы эмблемаһы билдәләнде\n19 Февраль 2010, 12:03\nБашҡортостан Республикаһы Хөкүмәте ҡарамағындағы Матбуғат, нәшриәт һәм полиграфия эштәре буйынса идаралыҡ Башҡортостда Республика йылы символикаһын эшләүгә конкурсҡа йомғаҡ яһаны. Башҡортостандың атҡаҙанған рәссамы, Рәсәй Рәссамдар союзы ағзаһы Айрат Тереғоловтың эше иң яҡшыһы тип танылды.\nЭмблемала ҡурай сәскәһе төшөрөлгән, уны уратып ике дәүләт телендә “Республика йылы” тип яҙылған. Шулай уҡ Башкортостан Республикаһының Дәүләт суверенитеты тураһында декларация ҡабул итеү датаһы (1990) һәм Республика йылы датаһы (2010) күрһәтелгән.\nАвторҙың һүҙҙәренә ҡарағанда, «түңәрәк – тотороҡлолоҡто, баҫалҡылыҡты, тыныслыҡты, ә уның эсендәге ҡурай сәскәһе сәскә атыусы Башҡортостанды белдерә».\nБР Хөкүмәте ҡарамағындағы Матбуғат, нәшриәт һәм полиграфия эштәре буйынса идаралыҡтан хәбәр итеүҙәренсә, был эмблема Башҡортостанда Республика йылының төп таныу һәм күрһәтеү билдәһе буласаҡ.\nРеспублика йылына арналған эмблема проектын эшләүгә конкурс тураһында положениеға ярашлы, еңеүсе, шулай уҡ икенсе һәм өсөнсө урын алған эмблема проекттары авторҙары конкурсты ойоштороусыларҙан аҡсалата приздар аласаҡ.


15 Февраль 2019, 12:50\nҠауарҙы ауыл биләмәһе башлығы Райфат Рәжәп улы Әбелғужин ауыл Советы депутаттарының асыҡ ултырышын асҡандан һуң, төп доклад менән сығыш яһаны. 2018 йылдағы эшмәкәрлектәрен байҡап, урындағы халыҡтың көнитмеше менән таныштырҙы.\n- Ҡауарҙы ауыл биләмәһенә ҡараған 4 ауылда 2147 кеше йәшәй. Уларҙың 365-е пенсионер, эшкә яраҡлы 1302 кешенең 111-е бюджет өлкәһендә, 78-е вахта ысулы менән ситтә эшләй, 12 кеше эшҡыуарлыҡ менән шөғөлләнә.\nАуылдар халҡын 12 сауҙа нөктәһе, 4 фельдшер-акушерлыҡ пункты, 2 почта хеҙмәтләндерә. Биләмәлә 2 ауыл мәҙәниәт йорто һәм 1 клуб эшләй. 2 мәктәптә (Ҡауарҙы урта һәм Юлыҡ төп дөйөм белем биреү) 249 бала уҡый, мәктәпкәсә йәштәге балалар һаны – 109. Дүрт ауылға 10 пилорама бар, шуларҙың 6-һы Ҡауарҙы ауылында урынлашҡан, - тине Райфат Рәжәп улы.\nБиләмә башлығы артабан йыйылышта ҡатнашыусыларҙы ауыл биләмәһе һәм советының эшмәкәрлеге, бюджет үтәлеше, килем-сығымдар менән дә таныштырҙы.\n- Былтыр ауыл советы бюджеты 4 миллион 534 мең һум тәшкил итте. Хөкүмәттән бүленгән 500 мең һум аҡсаның 300 мең һумы юлдарҙы ремонтлауға, атап әйткәндә, Аҡташ ауылының Үҙәк урамына, Ҡауарҙы ауылының Гагарин һәм Морат урамдарына ҡырсынташ түшәүгә тотонолдо. Ҡалған аҡсаға юл билдәләре, генератор һәм подшипниктар һатып алынды, “Аныҡ эштәр” проекты ғәмәлгә ашырылды, - тине сығыш яһаусы.\nРайфат Рәжәп улы сығышын йомғаҡлап, Юлыҡ ауылының әүҙем ғаиләләренең береһе - тыуған ауылдарын үҫтереүгә тос өлөш индереп, ауылдаштары мәнфәғәтен ҡайғыртып йәшәүсе, 2018 йылда “Өлгө ал!” республика конкурсында 3-сө урын яулаған Суфия менән Рәхимйән Юлыҡовтарҙы сәхнәгә саҡырып, Маҡтау грамотаһы һәм бүләк тапшырҙы. Шулай уҡ Юлыҡ ауылы старостаһы Таһир Юлмөхәмәтовты ла бүләкләп үтте. Район Советы рәйесе Зөфәр Мәғәсүм улы Хафизовҡа һүҙ бирелеп, ул Ҡауарҙы ауыл биләмәһе белгесе Гөлшат Ғәлиуллинаны Советтың Маҡтау грамотаһы менән бүләкләне.\nАртабан 6-сы округ депутаты, “Хәләл-Еҙем” кооперативы етәксеһе, Һабай ауылынан Фәнил Басиров кооперативтың эшмәкәрлеге менән таныштырып, билмән цехына ҡорамал һатып алыныуын, бинаға һыу, яҡтылыҡ үткәрелеп бөтһә, эште башлаясаҡтары, халыҡтан һыйыр ите (һимеҙ) ҡабул итәсәктәре хаҡында белдерҙе. Шулай уҡ мал һуйыу цехы асыу уй-пландары менән дә уртаҡлашты. Юлыҡ ауылы “Ағинәйҙәр ҡоро” ойошмаһы етәксеһе Суфия Юлыҡова башҡарылған эштәрҙе барланы. Район ветеринария станцияһы начальнигы Фаил Зәйнетдинов райондағы эпизоотик хәлгә байҡау яһаны, ветеринария өлкәһендәге яңылыҡтар менән таныштырҙы.\nАуыл биләмәһендәге ултырышты район хакимиәте башлығы Фәнзил Сыңғыҙов йомғаҡлап, был төбәктә алсаҡ, эшлекле кешеләр йәшәүен, шулай уҡ уҡымышлы һәм күренекле шәхестәр сығыуын билдәләп үтте. Шуларҙан – йәнтөйәктәренә ярҙамдары өсөн Фәнил Хажигәрәй улы менән Фаяз Харис улы Мәжитовтарға ҙур рәхмәт һүҙҙәрен еткерҙе. Әйткәндәй, ауыл биләмәһе башлығы Ҡауарҙы ФАП-ын ремонтлауҙа район хакимиәте ярҙам итһә, Фаяз Мәжитов “Ашығыс ярҙам” автомашинаһы һатып алып бирергә вәғәҙәләүен белдерҙе.\nФ.Сыңғыҙов ауыл биләмәһендә хәл итәһе мәсьәләләрҙең күплеген һыҙыҡ өҫтөнә алып, уларҙың иң мөһимдәренә туҡталды: Ҡауарҙы мәктәбен ремонтлау, компьютерҙар менән тулыландырыу, ауылдың бай тарихын сағылдырған музей булдырыу, китапхананы тергеҙеү, Ҡауарҙы-Максим Горький автомобиль юлын төҙөп бөтөү (ниндәй ҙә булһа программаға индереп), туризмды үҫтереү, Аҡташ ауылында эсәр һыу, газ үткәреү һәм башҡалар.\nҺабай ауылында әүҙем халыҡ йәшәй, тине Фәнзил Фәйез улы биләмәнең һәр ауылындағы проблемаларға туҡталып. “Хәләл-Еҙем” кооперативына ярҙам итәсәктәрен белдерҙе. Район башлығы шулай уҡ кооперативтар эшен йәнләндереп, экологик йәһәттән таҙа продукциялар әҙерләү, төрлө йүнәлеш буйынса кооперативтар асыу тәҡдимдәрен еткерҙе. Ауыл клубы реконструкцияға мохтаж булыуын әйтте. Юлыҡ ауылындағы күперҙе ремонтлауҙы март аҙаҡтарына тамамлау бурысын ҡуйҙы, Еҙем йылғаһы ярҙарын нығытыу эштәрен алып барыу, магазиндарҙың тышҡы йөҙөн матурлау, бөтә республикаға билдәле “Юлыҡ” ТОС-ының тәжрибәһен башҡалар менән уртаҡлашыу, Еҙем-Ҡаран ауылы боролошонда юл ситтәрен ағастарҙан таҙартырға кәрәклеген әйтте. Урамдарҙы яҡтыртыу мәсьәләһе буйынса Ҡауарҙыла 90 яңы яҡтыртҡыс ҡуйылып, артабан биләмәгә ҡараған барса ауылдарҙа ла бағана аша ҡуйыласағын әйтте. Яңы йылдан көнкүреш ҡалдыҡтары менән эш итеүҙең яңы реформаһына күсеү менән бәйле, Ҡауарҙы ауыл биләмәһендә сүп-сар йыйыу өсөн 4 майҙансыҡ (барыһы 10-ау буласаҡ) булдырылыуын билдәләп үтте. Ф.Сыңғыҙов иң ҙур – эскелек проблемаһына туҡталып, был яманлыҡҡа ҡаршы көрәште башланыҡ, һеҙҙең ярҙам менән уны тамырынан ҡороторға кәрәк, тине. Һәм Ҡауарҙы, Юлыҡ ауылдарында легаль булмаған алкоголле эсемлектәр һатыусы 10 кешенең (3-һе был насар шөғөлөн туҡтатҡан) исем-шәрифен уҡып ишеттерҙе. Фәнзил Фәйез улы шулай уҡ йыйылыусыларҙы райондың социаль-иҡтисади хәле менән дә таныштырҙы. “Бер төптән, бергә, проблемаларҙы уртаға һалып һөйләшеп, кәңәшләшеп эшләйек, иҫән-һау булайыҡ!”, тип тамамланы сығышын Ф.Сыңғыҙов.\nХалыҡ үҙҙәрен борсоған һорауҙарҙы етәкселеккә еткерҙе. Юлыҡ ауылы старостаһы Т.Юлмөхәмәтов мәктәп ҡыйығын яңыртыу, мәҙәниәт йортон ремонтлау, ТОС-ҡа бер штат биреү мәсьәләһен күтәрҙе, ауылдарға тигеҙ ҡарарға кәрәклеген, ошо уҡ ауыл депутаты Ф.Сәфәрғолов юлдарҙы автогрейдер таҙартһын ине тигән теләген белдерҙе. Ҡауарҙы ауылынан Р.Насиров ауыл биләмәһендә 5-6 бала тәрбиәләгән 10 әсә “Әсәлек даны” миҙалы ала алмауға зарланды, М.Нәзиров үҙ эшеңде асыу, эшҡыуарлыҡҡа тотоноу тәҡдимен әйтте, Аҡташ ауылынан М.Иҙрисов ауылдың атамаһын яҙып элеү, Еҙем йылғаһы ярын нығытыу, һыу, газ, туҡталыш мәсьәләһен күтәрҙе, Аҡташ мәктәбен “Ағинәйҙәр” ойошмаһына биреүҙәрен дә һоранылар. И.Әбсәләмов иҫке мәсет бинаһын һүтергә кәрәклеген әйтте. Һабайҙан Ф.Басиров клубты ремонтлау, мәҙәни усаҡты музыкаль аппаратура менән тәьмин итеү, туҡталышты тергеҙеү мәсьәләһенә туҡталды.\nКүтәреп сығылған мәсьәләләрҙең урында хәл итерҙәйҙәренә район һәм биләмә башлыҡтары шундуҡ яуап бирҙе, өйрәнеүҙе талап иткәндәре контролгә алынды.\nХалыҡ менән етәкселек араһындағы ентекле, емешле һөйләшеү һуңында ҡарар\nҡабул ителде һәм ошоноң менән Ҡауарҙы ауыл Советы депутаттарының асыҡ\nултырышы үҙ эшен тамамланы.


01 августа 2018 — 15:42 ГТРК «Башкортостан»\nРәсәйҙең һуғышыусы яҡтарҙы яраштырыу үҙәге белгестәре Сүриәнең Идлиб виләйәтендә гуманитар коридор асты. Бер тәүлектә генә экстремистар ҡарамағындағы биләмәнән йөҙләгән кеше-ҡатын-ҡыҙҙар, оло йәштәгеләр һәм балалар сыҡҡан.\nГрецияла Мати курортында хәбәрһеҙ юғалғандарҙы эҙләү дауам итә. Уттан ҡасып күптәр диңгеҙгә төшкән. Эҙләү-ҡотҡарыу эштәрендә ирекмәндәр командаһы ла ҡатнаша. Дайверҙар алдында һыуға батҡандарҙың барыһының да кәүҙәләрен ярға сығарыу бурысы ҡуйылған. Әлегә тик 8 кешенең генә кәүҙәһе табылған.\nЕвропа берлеге Ҡырым күперен төҙөүҙә ҡатнашҡан компанияларға ҡарата санкциялар индерҙе. Исемлектә алты ойошма бар. Уларҙың Европа берлегенә ингән илдәр менән килешеүҙәре ғәмәлдән сығарыла. Ҡырымда йәшәүселәр үҙ теләге менән Рәсәйгә ҡушылды. Һуңынан бында Украинанан ҡалған харабаларҙы төҙөкләндереү башланды. Ҡырым күпере 15-се майҙа асылғайны. Уның аша тәүгеләрҙән булып КАМАЗ машинаһында рәсәй президенты үтте. Ҡырым хакимиәте башлығы Сергей Аксенов күперҙе берҙәмлек һәм азатлыҡ символы тип атаны.\nПакистан хәрбиҙәре һәм Рәсәй белгестәре Санкт-Петербург альпинисы Александр Гуковты ҡотҡарҙы. Ул аҙна дауамында Латок тауы һыртында ҡамауҙа ҡалғайны. Экстремал менән бергә булған Сергей Глазунов һәләк булды. Гуков 6 мең метрлыҡ бейеклектә нығынып аҙна буйы ашамайынса ҡотҡарыусылар килгәнен көттө. Әле ул дауаханала.\nМәскәү өлкәһенең Пушкино ҡалаһынан йыраҡ түгел Ярославль юлында йөк машинаһы йәйәүлеләр күперенә бәрелгән. Ҡоролма оло юлға ауған. Яҡынса мәғлүмәттәр буйынса, машинаның әрйәһе үҙ аллы күтәрелгән. Аваряи эҙемтәләрен бөтөргән ваҡытта хәрәкәт туҡтатылған.


Көйөргәҙе районының Тимербай ауылына күптән көтөлгән газ үтте\nРайонда Кинйәабыҙ һәм Тимербай ауылдарын тоташтырыусы ете ярым саҡрымлыҡ зәңгәр яғыулыҡ торбаһы сафҡа инде.\nБыға бәйле, 100-ҙән ашыу йорт газға тоташтырылды. факелды тоҡандырыу тантанаһына тотош ауыл халҡы йыйылды. Һәр кем бер тауыштан рәхмәт һүҙҙәрен әйтте, арзан яғыулыҡ килеп етеүенә айырыуса өлкәндәр ҡыуанды. Быйыл республиканы газ менән тәьмин итеүгә 300 миллион һумдан ашыу аҡса йүнәлтелгән, 400 километрҙан ашыу торбалар һалынған.\nРәмил Яфаев, «Газпром Межрегионгаз Өфө» яуаплығы сикләнгән йәмғиәттең генераль директоры урынбаҫары: «Төбәктәрҙе газ менән тәьмин итеү программаһы республикала 2006 йылдан эшләп килә. Ошо ваҡыт эсендә 3 миллиард һумдан ашыу аҡса бүленде. Эш артабан да дауам итәсәк ».


Өфөнөң Дим биҫтәһендә йәшәүсе ирҙең үлем сәбәптәре асыҡлана\n50 йәшлек ирҙең кәүҙәһе гараж кооперативында сыҡҡан янғынды һүндергәндә табылған.\nЯҡынса мәғлүмәттәр буйынса, туғандары менән асыуланышҡан ир гаражда ҡунырға ҡарар иткән һәм эскән килеш машина эсендә йылытыу ҡоролмаһын ҡабыҙған. Күҙалланыуынса, янғынға йылытыу ҡоролмаһының боҙоҡлоғо сәбәпсе булған. Утта шулай уҡ «Ока» һәм «Ваз» автомобилдәре торған күрше гараждар ҙа зыян күргән. Янғын һүндереүселәр ут эсенән биш литрлыҡ дүрт газ баллонын сығарып өлгөрө. Кире осраҡта, ғәҙәттән тыш хәл эҙемтәләре тағы ла аяныслыраҡ булыр ине.


Бер тәүлек эсендә Башҡортостанда ике йәйәүленең ғүмере өҙөлдө\nИке бәхетһеҙ осраҡ та «Лада Ларгус» маркалы автомобиль ҡатнашлығында.\nБаймаҡта тәжрибәле водитель юлды рөхсәт ителмәгән урында сығырға теләүсе йәйәүлене төкөткән. Һөҙөмтәлә 59 йәшлек ир ауыр тән йәрәхәттәре менән дауаханаға оҙатылған. Фажиғәгә тарыусы аңына килә алмайынса вафат булған. Ҡалтасы районында Нефтекамала йәшәүсе водитель юл ситенән барыусы ҡатынды бәрҙерткән. 53 йәшлек йәйәүле фажиғә урынында һәләк була. Бәхетһеҙ осраҡтарҙы кисектереү өсөн Юл хәрәкәте хәүефһеҙлеге дәүләт инспекцияһы йәйәүлеләргә фликерҙар, яҡтыртыусы билдәләр тағырға кәңәш итә.


Республика инноваторҙары Russian Startup Tour турында ҡатнашыуға саҡырыла // Иҡтисад | новости башинформ.рф\nРеспублика инноваторҙары Russian Startup Tour турында ҡатнашыуға саҡырыла\n17:23, 4 марта 2013 Иҡтисад\nӨфөлә Startup Road Show федераль туры сиктәрендә бер көнлөк сара үтәсәк. Зворыкин проекты, Сколково, РВК һәм Startup Sauna проекттарын үҙ эсенә алған федераль тур Рәсәйҙең 19 ҡалаһында үтә. Ойоштороусылар булып Рәсәй Федерацияһының Иҡтисади үҫеш министрлығы, Мәғариф һәм фән министрлығы, Элемтә һәм киң коммуникациялар министрлығы, Ғилми-техник өлкәлә бәләкәй предприятиелар үҫешенә булышлыҡ итеү фонды сығыш яһай.\nRussian Startup Tour - Зворыкин проекты, башҡа федераль һәм төбәк партнерҙары менән берлектә Йәштәр эштәре буйынса федераль агентлыҡ тарафынан ойошторолған бер көнлөк саралар циклы.\n«Башинформ» агентлығына БР Фәндәр академияһының матбуғат секретары Светлана Седелева хәбәр итеүенсә, сара Өфөлә 19 мартта үтә.\nСарала ҡатнашыу бушлай, алдан яҙылыу мотлаҡ.


Законлы фатирҙарына ҡасан күсерҙәр? | ГТРК «Башкортостан» — Новости Уфы и РБ\nЗаконлы фатирҙарына ҡасан күсерҙәр?\n19 сентября 2019 — 19:24 ГТРК «Башкортостан»\nӨфөлә өс йөҙләгән ғаилә көн дә төҙөүселәр вәғәҙәһенә ышанып йәшәргә мәжбүр. “Сомострой” ойошмаһына буласаҡ торлаҡ өсөн алдан уҡ аҡса тапшырған халыҡ хәҙер фатирһыҙ ҙа, аҡсаһыҙ ҙа тороп ҡалған. Йылдар дауамында үҙ фатирҙары тупһаһына аяҡ баҫа алмаған халыҡ төҙөлөш майҙанына кәртә аша һикереп инергә мәжбүр. Башҡаса сара юҡ, сөнки бында беҙҙе һаҡсылар индермәй, ни өсөн төҙөлөш эше туҡтатылды тигән һорауға ла аныҡ яуап юҡ, тип аңлата улар. Гөлнара Вәхитова 2016-сы йылдың декабрендә ҡыҙы өсөн бер бүлмәле фатир ала. Өс йыл элек улар яңы урынға күсергә тейештәр ине, ти ханым. Әммә төҙөлөш туҡталыу сәбәпле, ике ғаилә һаман бер фатирҙа һыйынырға мәжбүр. Берәүҙәр элекке фатирҙарын һатып, яңыһы өсөн аҡса күсереп, бөтөнләй ҡыйыҡһыҙ ҡалһа, икенселәре ай буйы утыҙышар меңләп кредит түләй. Барыр урындары булмағас, йәш ғаиләләләргә сабыйҙары менән ҡуртымға алынған бүлмәлә йәшәргә тура килә. Бер ҡулында балаһын, ә икенсеһендә документтар тотоп йөрөгән ата-әсәләр бөтә инстанцияларға ла мөрәжәғәт иттек, тип зарлана. Тик күп ҡатлы йорт төҙөүсеһе Госстрой ойошмаһының яуабы бер – аҡса юҡ. Төҙөлөш ҡасан тамамланырын намыҫһыҙ етәкселәр ҙә, алданыусы өлөшсөләр ҙә белмәй. Камера менән килгәс кенә алданған өлөшсөләргә законлы фатирҙарын инеп күреү форсаты тейҙе. Фатирҙар бүлмәләргә бүленгән, стеналары буялып, торбалар ҡуйылған. Күп ҡатлы йорттағы фатирҙарҙың 80-90 проценты әҙер, тип әйтергә мөмкин. Күренеүенсә, бында эш тәүҙә яҡшы барған. Төҙөлөш кәрәк-яраҡтары, биҙрәләр-барыһы ла үҙ урынында. Әммә халыҡ һаман фатирҙарына күсә алмай. Октябрь районы администрацияһына был мәсьәлә яҡшы таныш. Чиновниктар ҡулдан килгәнсә һорауҙы хәл итәбеҙ, тип белдерҙе. Йортто төҙөп бөтөү өсөн йәнә ике йөҙ миллион һумдан ашыу аҡса кәрәк. “Сомострой” ойошмаһы генераль директоры аҡсанан тыш, инвестор юҡлығы ла проблема булып тора, шулай ҙа ошо арала төҙөлөш эше тергеҙеләсәк, ти. Ошо йылдың декабрь аҙағына булмаһа, 2020-се йылдың тәүге ике-өс айында халыҡ фатирҙарына күсә аласаҡ, тип вәғәҙә иттеләр. Тик нисәмә тапҡыр бындай һүҙҙәрҙе ишеткән халыҡ быға ышанғыһы ла килмәй.


ИКМӘК ҠӘҘЕРЕ. ӘКИӘТ\n22 Февраль 2021, 19:22\nБорон-борон заманда йәшәгән ти бер ярлы ғына көтөүсе. Ул көн һайын таң һарыһынан тора ла күршелә генә йәшәгән байҙың малдарын көтөүгә алып сыға икән. Ә ул бай шул тиклем һаран ти, көнө буйына ашарға бер һыныҡ икмәк кенә биреп сығара икән.Көтөүсе төш ваҡытында малдарын кисеүгә төшөргәс, алдына бәләкәй генә ашъяулығын йәйә лә шул икмәк киҫәген тәмләп тороп ашай, ти.\nӘ һуңынан эргәлә сылтырап ағып ятҡан шишмәнең үҙе һалҡын, үҙе иҫ киткес тәмле һыуын эсә. Икмәк киҫәген шул тиклем ҡәҙерләп ашаған, хатта бер бөртөк валсығын да ергә төшөрөп ебәреүҙән ҡурҡҡан.\nБерҙән-бер көндө, шулай ултырып ашайым ғына тиһә, бик көслө дауыл күтәрелгән, күкрәп-йәшенләп ямғыр килә икән. ”Ярай, аяҡ өҫтө генә ашайым да ҡуяйым инде”, - тип, икмәк һынығын ашай башлай был. Инде ашап бөттөм тигәндә, бер бәләкәс кенә валсыҡты төшөрөп ебәрә. Эй эҙләй башлай был ерҙән, әммә, дүрт тағанлап йөрөп эҙләһә лә, таба алмай. Ә ямғыр яҡынайғандан-яҡыная икән. Аптырағас, теге үҙенең көтөүсе таяғын шул икмәк валсығы төшкән ергә ҡаҙап киткән.\nИкенсе көндө һәр ваҡыттағыса таңдан тороп, был яланға килһә, ни күҙе менән күрһен, таяғы ла, тирә-яҡ та төрлө аҫыл таштар менән ҡапланған ти. Ҡурҡа-ҡурҡа ғына таштарҙы йыйып алған шулай ҙа был, алып ҡайтҡан.\nБының байып киткәнен күргән һаран күршеһе бик аптыраған. Һораша башлаған. Теге бахыр бер ҡатлы бит инде, эсендәге - тышында, бөтәһен дә һөйләп биргән. Бай ҡабаланып өйөнә йүгергән. Хеҙмәтселәренән тиҙ генә ике мейес икмәк бешерткән, күп итеп таяҡтар алған да киткән теге яланға. Икмәктәрҙе ялан буйлап тураҡлап ырғытып, таяҡтарҙы ҡаҙап сыҡҡан, ти. Икенсе көндө түҙмәйенсә, таң менән үк барып етһә, ни күҙе менән күрһен, икмәктәр ҡап-ҡара таштарға әйләнгән! Икмәкте ҡәҙерләргә кәрәк шул, әрәм-шәрәм итергә ярамай, гонаһ була. Ҡомһоҙлоҡ, һаранлыҡ яҡшы түгел. Яманлыҡ эшләп, яҡшылыҡ көтмә, тигән боронғолар.


"ИҘЕЛ БАШЫ" юлын киңәйтә\nСабир Шәрипов исемендәге “Иҙел башы” яҙыусылар ойошмаһы ағзаларының сираттағы йыйылышы айырыуса әһәмиәтле һәм йөкмәткеле булды. Бында уҙған йылға йомғаҡтар яһалһа, ағымдағы йылға маҡсаттар һәм бурыстар билдәләнде.\nРайоныбыҙҙың тарихсыһы булып танылған Ринат Шәйбәков менән Белоретта йәшәгән һәм ижад иткән Зәйтүн Дәүләтбирҙиндың ойошмабыҙға килеп ҡушылыуҙары бигерәк тә шатлыҡлы ваҡиға булды. Ҡәләмдәштәреңдең баһаһын, уйфекерен, тәҡдимдәрен ишетеү ижад итеүсе өсөн үҙе бер тормош мәктәбе ул.\nРинат Шәйбәковтың “Һалсылар” хикәйәһенә ойошмабыҙ етәксеһе Мансур Һиҙиәтов менән Фәриха Вәлиуллина тулы анализ яһап, үҙҙәренең тәҡдимдәрен, кәңәштәрен бирҙеләр.\n2018 йылда арабыҙҙан киткән танылған яҙыусы, остазыбыҙ Сабир Шәриповты, ошо көндәрҙә 90 йыллығы уңайынан Нурислам Шәйхуловты бер минут тын ҡалып иҫкә алғандан һуң йыл ҡаҙаныштарына байҡау яһалды. Мансур Һиҙиәтовтың Башҡортостан Яҙыусылар союзы ойошмаһы менән танылған шағирә һәм йәмәғәт эшмәкәре Гүзәл Ситдиҡова ойошторған Һәҙиә Дәүләтшина исемендәге хикәйәләр, Әлиә Саматованың V Мәхмүт Ҡашғари исемендәге халыҡ-ара хикәйәләр бәйгеһендә Башҡортостан этабы буйынса III урынға лайыҡ булыуҙары ойошмабыҙҙың мәртәбәһен тағы ла арттырып, күтәреп ебәрҙе. Бынан тыш, уларҙың повесть-хикәйәләре “Ағиҙел”, “Шоңҡар” журналдарында донъя күрҙе, Юлдаш радиоһы аша тапшырылды. Тағы ла Әлиә Саматованың уҡыусыһы, ойошмабыҙҙың иң йәш ағзаһы Ләйсән Йомағужина йыл асышы тип танылды. Уның “Бельские просторы” журналында донъя күргән хикәйәһе ҙур резонанс тыуҙырҙы. Мансур Һиҙиәтов сираттағы, ә Фәйрүзә Кинйәбаева, Әлиә Саматова һәм Рәсимә Сәлихова үҙҙәренең тәүге китаптарын ҡулға алып, сикһеҙ шатлыҡ кисерҙеләр. Әйткәндәй, тап “Баҫҡыста” тип аталған китабы өсөн Әлиә Марс ҡыҙы Яныбай Хамматов исемендәге премияға лайыҡ булды.\nШулай уҡ Фәриха Вәлиуллинаның, Гөлсөм Мостафинаның, Зөһрә Үтәғолованың, Линиза Шакированың, Нуридә Илһамованың әҫәрҙәре республика гәзит-журналдарында донъя күрҙе.\nАрабыҙға шиғырҙары менән килеп ингән Сәйфулла Ғайсин үҙен хикәйәсе һәм композитор итеп танытты. Ул яҙған йырҙарҙы республиканың танылған йырсылары башҡара. Әйткәндәй, Фәйрүзә Кинйәбаеваның “Һаумыһығыҙ, ауылдаштар!” шиғырына Артур Туҡтағолов яҙған йырҙы яҡташыбыҙ Нәркәс Сиражитдинова башҡара. Һәр яҡлап үҫә, камиллаша барған ҡәләмдәштәр менән нисек ғорурланмайһың!\nСабир Шәрипов исемендәге «Уймаҡ хикәйә» конкурсында 30-ға яҡын автор ҡатнашты. Уларҙың һәр береһе номинация буйынса билдәләнде һәм “Урал”да донъя күрҙе.\nМәктәптәрҙә, китапханаларҙа осрашыуҙар ҙа һәр кемдең күңелендә һәйбәт тәьҫораттар, рухи үҫеш ҡалдырҙы.\n“Иҙел башы” яҙыусыларының Инйәрҙең 2-се мәктәбендә уҙған күсмә ултырышы ла асыштарға бай булды. Уның эшендә 3 йәш ҡәләм тирбәтеүсе ҡатнашты һәм өлкәндәр баһаһын алды.\nФәйрүзә Кинйәбаева менән Әлиә Саматованың китаптарының исем туйында республика баҫмаларында эшләгән яҙыусылар һәм журналистар ҡатнашты, Ҡаһарман ауылы клубында Линиза Шакированың ижадына арналған әҙәби-мәҙәни кисә, Тимер юл ауылында Әнисә Зарипованың ижадына арналған “Күңелем балҡыштары” исемле сара үтте.\nБашҡортостан Республикаһы ойошторолоуҙың 100 йыллығы, халыҡ шағиры Мостай Кәримдең тыуыуына 100 йыл тулыуға арналған сараларҙа ла актив ҡатнашырға ниәтләнә ҡәләмдәштәребеҙ. Ошо уңайҙан фәһемле тәҡдимдәр ҙә индерелде.\nЙәнле аралашыу, уй-фекерҙәр, тәҡдимдәр менән аралашып барған йыйылыштан һуң ойошма ағзалары Мансур Һиҙиәтовтың “Йондоҙ ҡашҡа кешнәүе” китабының исем туйы менән ҡотлап, йырҙар, шиғырҙар бүләк итте, матур теләктәр еткерҙе. Артабан да өр-яңы тәьҫораттар менән илһамланып йәшәргә һәм ижад итергә, Иҙел башының данын арттырырға яҙһын һеҙгә, халыҡтың рухи илселәре.


Өфөлә Башҡортостандың халыҡ артисы Азамат Ғафаров үҙенең бенефисын үткәрә // Мәҙәниәт | новости башинформ.рф\n9:04, 21 июня 2019 Мәҙәниәт\nӨФӨ, 2019 йыл, 21 июнь. /«Башинформ» мәғлүмәт агентлығы, Ләйлә Аралбаева/.\nӨфөлә Башҡортостандың халыҡ артисы Азамат Ғафаров үҙенең 45 йәшенә арналған бенефисын үткәрә. 21 июндә театр сәнғәтен һөйөүселәрҙе киске сәғәт 7-гә Мәжит Ғафури исемендәге Башҡорт драма театрына юбилей концертына саҡыралар. Театрҙан хәбәр итеүҙәренсә, билеттар һатылып бөткән.\n«Кисәне еңел, күңелле жанрҙа ойошторабыҙ, — тип вәғәҙәләне Азамат Ғафаров театр матбуғат конференцияһында. — Тәүге бүлек театрлаштырылған тамаша була, уға Азат Йыһаншин, Алмас Әмиров ҡатнашлығындағы номерҙар индерелә, ә икенсе бүлек — концерт. Дуҫтарым, коллегаларым ҡотларға килә».\nСәхнәгә юбилярҙың атаһы — Рәсәйҙең, Башҡортостандың һәм Татартсандың халыҡ артисы Фидан Ғафаров, артистың хәләл ефете — Башҡортостандың атҡаҙанған артисы Алһыу Ғафарова-Ғәлина сыға, эстрада йондоҙҙары Айҙар Ғәлимов һәм Zainetdin проекты сығыш яһай.\nКисә барышында Ғафаровтар дуэты башҡарыуында яңы йырҙарҙың премьераһы була.


“Байкал күле Чехиянан алыҫ түгел” » Башҡортостан гәзите\n– Владимир әфәнде, һеҙҙе шулай Чехия, Словакия, Польша, Балтик буйы дәүләттәре аша үтеп, артабан Рәсәйҙең бер сигенән икенсе яҡ башына тиерлек сәйәхәт ҡылырға нимә мәжбүр итте, ниндәй маҡсаттар менән юлландығыҙ?\n– Сәйәхәткә беҙ ҡатыным менән уны кемгәлер һөйләү йә үҙебеҙҙе матбуғатта күрһәтеү өсөн түгел, ә донъяны танып белеү даирәһен киңәйтеү маҡсатында сыҡтыҡ. Мин һөнәрем буйынса юрист. Ә хоҡуҡ буйынса яҡшы белгес булыр өсөн тарихты ла мөмкин тиклем камилыраҡ белеү талап ителә. Айырыуса Евразия халыҡтары һәм дәүләттәренекен.\nДонъяның иң ҙур иле булған Рәсәй менән мин күптән ҡыҙыҡһынам. Һеҙҙең илдәге тормош рәүеше Европаның ҡалған өлөшөнән ныҡ ҡына айырыла. Мәскәү – миңә күпмелер дәрәжәлә таныш ҡала, сөнки 1986–1990 йылдарҙа унда уҡырға һәм диссертация яҡларға тура килде. Ни өсөн Мәскәүҙә? Ул осор социализм заманы ине әле, Париж йәки Лондонға ҡарағанда Мәскәүгә барыу еңелерәк, етмәһә, урыҫ теле лә таныш: мәктәптә уны өсөнсө кластан өйрәнә башлай торғайныҡ.\n– Бына ни өсөн урыҫса һәйбәт һөйләшәһегеҙ... Ә ниңә Мәскәү менән танышлыҡты “күпмелер дәрәжәлә” тинегеҙ?\n– Ул замандан алып һеҙҙең илдең баш ҡалаһында 18 йыл булмай торҙом. Ошо сәйәхәттә күреүемсә, ул ныҡ үҙгәргән – урамдар ғына түгел, кешеләр һәм тормош рәүеше лә. Яңынан танышырға кәрәк тип әйтергә теләүем. Мәскәүҙән тыш иһә бер урынды ла күргәнем булманы тиерлек. Бер-ике ҡалаға эш командировкаһын иҫәпкә алмағанда. Айырыуса Урал һәм Себер буйлап үтергә теләк ҙур ине. Атайым менән әсәйем йәш сағында Байкал күленә самолетта осоп барып ҡайтҡан, ныҡ оҡшатҡандар. Шул да ҡыҙыҡһыныуымды көсәйтә төштө. Сәйәхәткә алдан әҙерләндем, ҡайһы ҡалаларға барырға икәнен планлаштырҙым, Интернеттан улар тураһында мәғлүмәт тупланым, карталар һатып алдым.\n– Әйҙәгеҙ, һеҙ Чехиянан “сығып китмәҫ” борон уның тураһында ла һөйләшеп алайыҡ: чехтарҙа беҙҙең илгә ҡарата мөнәсәбәт үҙгәрәме?\n– Рәсәйгә йәки башҡа дәүләткә мөнәсәбәттәр төрлөлөгөн сәйәсмәндәр булдырырға тырыша, ә халыҡтың ҡарашы үҙгәрмәй. Беҙҙең әле идара иткән етәксебеҙ Милош Земан – халыҡ һайлап ҡуйған етәксе. Ул үҙенең һайлау алды кампанияһында һәр саҡ Рәсәйгә яҡшы мөнәсәбәттә булыуын белдереп йөрөнө. Милош Земандың күпселек тауыш алып еңеп сығыуы чехтарҙың да күбеһенең Рәсәйгә һәйбәт ҡарашта икәнлеген аңғарта. Ә кире мөнәсәбәт тыуҙырырға маташҡан кешеләр 1968 йылды, йәғни Варшава килешеүе илдәренең “Прага яҙы” тип аталған реформаторлыҡ хәрәкәтен ҡорал ярҙамында баҫтырыуын онотмаҫҡа саҡыра. Улар халыҡты Рәсәй тарафынан һаман да ҡурҡыныс янауына ышандырырға ынтыла, фәҡәт Көнбайышҡа йөҙ тоторға өндәй. Әммә бындай сәйәсмәндәрҙең һиҙелерлек уңышҡа өлгәшә алғаны юҡ әле, һәр хәлдә, дуҫтарым һәм таныштарым араһында һеҙҙең илгә ҡарата дошманлыҡ хисен тоймайым. Ҡатыным менән Рәсәй буйлап сәйәхәткә сығырға йыйынғанды белгәс, күптәр беҙгә көнләшеп тә ҡуйҙы. Иҡтисади санкцияларға килгәндә иһә, сәйәсмәндәр уларҙы яҡлай, Көнбайыш алдында яҡшатлана, ә халыҡ ҡаршы, сөнки, мәҫәлән, эшҡыуарлыҡҡа бындай тыйыуҙар ҙур зыян килтерә бит.\n– Сәйәхәттән алған тәьҫораттар күптер инде, шулай ҙа тәүҙә үк күҙгә ташланғаны һәм оҙаҡ хәтерҙә ҡалырлыҡ булғандары бармы?\n– Шунда уҡ күҙгә ташланғаны – хеҙмәтләндереү кимәленең байтаҡҡа яҡшырыуы. Элегерәк, мәҫәлән, яғыулыҡ ҡойҙороу станцияларында уңайлыҡтар булмауы, сиратта оҙаҡ тороу, персоналдың тейешенсә мөғәмәлә итә белмәүе теңкәгә тейә ине. Кафе, кибет, ҡунаҡхана, почта һәм башҡа урындарҙа ла шулайыраҡ булды. Хәҙер улай тип әйтергә һис бер сәбәп юҡ, рәхәтләнеп сәйәхәт итергә мөмкин.\nХалыҡтың мәҙәни кимәле лә үҙгәрә. 2012 йылда Екатеринбургта булырға тура килгәйне. Коляска этеп килгән йәш әсәләрҙең бер ҡулында тәмәке, икенсеһендә һыра булыуын күреп аптырағайным. Шул осорҙан алып дүрт кенә йыл үткән, әммә быйыл ундай күренеште бер тапҡыр ҙа осратманым! Һеҙгә, ошо мөхиттә даими йәшәгән кешеләргә, бындай үҙгәрештәр бик күренеп тә бармайҙыр, моғайын, ә минең сағыштырып ҡарау мөмкинлегем бар.\nРәсәйҙә, имеш, ришүәт алыу киң таралған, юлда автоинспекторҙар йыш аҡса һораясаҡ, аҡсағыҙ етмәҫ тип ҡурҡытҡайнылар Чехияла. Күпме ара үттем, бер автоинспектор ҙа туҡтатманы һәм, ғөмүмән, ришүәт бирергә мәжбүр итеүсе осраманы ла! Ә бит автомобилдең сит ил номерлы икәнлеге күренеп тора. Яҡташтарымдың шулай уҡ: “Доллар йәки евро менән генә түләтәсәктәр”, – тип юрауы ла юш килмәне. Элегерәк Рәсәйҙә сит ил кешеһенә, һирәк йәнлекте осратҡандай, ҡыҙыҡһынып ҡарайҙар ине, хәҙер һинең башҡа илдән икәнлегеңә берәү ҙә иғтибар итмәй. Үҙгәрештәр бар, әлбиттә. Ҡыуанысҡа күрә, улар барыһы ла яҡшыға табан.\nӘйткәндәй, Латвияла һәм Литвала берәр тапҡыр туҡтаттылар, ришүәт бирмәйенсә тороп, водитель таныҡлығын полицейскийҙан ала алмайһың... Бер саҡ, хәтеремдә, Болгария яғынан Төркиәгә ингәндә яғымлы ғына һөйләшеп торған сик һағы хеҙмәткәре, минең славян исемле икәнемде белгәс, кинәт кенә тупаҫ ҡысҡырына башланы. Багажнигымды бушатырға ҡушты, машинамды юлдан ситкә сығарҙылар һәм ике сәғәттән ашыу “тикшерҙеләр”. Бер сәбәп тә юҡ бит әле, үҙем дә тупаҫлыҡ күрһәтмәнем. Ә Рәсәйҙә ундай тиҫкәре мөнәсәбәт түгел, ҡырын ҡараш та тойманым.\nЧехияла, Польшала йәки башҡа Көнбайыш илдәрендә һәр әңгәмәлә тиерлек ни өсөндөр Рәсәйҙе һүгеү, уны хәүеф сығанағы итеп күрһәтергә тырышыу өҫтөнлөк итһә, һеҙҙең илдә Европаны иҫкә төшөрөүсе лә юҡ. Шуға күрә бында үҙемде сәйәсәт тураһындағы һәр төрлө бәхәстәрҙән азат һәм бик уңайлы тоям.\n– Һеҙҙең маршрутҡа тура килгән ҡалалар тураһында ни әйтергә мөмкин?\n– Беҙ сағыштырмаса оҙағыраҡ туҡтап торған ҡала – Ҡазан, сөнки ул ныҡ оҡшаны. Артабан Өфө, Силәбе, Төмән, Новосибирск, Красноярск, Иркутск, Улан-Удэла булдыҡ. Иң көнсығыштағы туҡталышыбыҙ Монголия сигенән 100 километрҙа ятҡан буддистар монастыры булды. Тик ул әллә ни күңелгә ятманы, сөнки дини нигеҙҙән бигерәк туристарҙы күберәк ылыҡтырыу, аҡса эшләү маҡсаты менән йәшәйҙәр тигән тәьҫир ҡалды. Хәйер, донъялағы байтаҡ дини ҡорамдарға хас күренеш был.\n– Ә Өфө хаҡында ни әйтергә мөмкин?\n– Дөрөҫөн әйтһәм, үпкәләмәҫһегеҙме?\n– Мин – юҡ, ә ҡала етәкселегенең фекере ниндәй буласағын аныҡ ҡына әйтә алмайым...\n– Сәйәхәттә мин күпкә гүзәлерәк, таҙараҡ ҡалаларҙы күрҙем. Ә Өфөлә... Октябрь проспекты күркәмләнә бара, әлбиттә, әммә Черниковкаға барып инһәң... “Ҙур йыйындар ҡаланың үҙәгендә генә үткәрелә, шуға уның төньяҡ өлөшөн төҙөкләндереүгә иғтибар юҡ”, – тине миңә ошо биҫтәлә йәшәгән бер кеше. Себерҙә лә шундай күренешкә тап булаһың: үҙәк кварталдар матур һәм бай, ә ситтә бысраҡ, юлдар һикәлтәле. Ҡалаға ингән саҡта тәүҙә уның ҡырҙағы өлөштәрен күрәһең бит инде.\nБыл яҡтағы ҡайһы бер ауылдарҙа ла аптырауға ҡалдым: урамдар төҙөкләндерелмәгән булһа ла, күп йорттарҙың алдында сит ил маркалы автомобилдәр ултыра. Машина алырға хәлдәренән килгәс, ниңә эргә-тирәһен матурламайҙарҙыр?..\nСәйәхәттән беҙ бик ҡәнәғәт. Күп фото төшөрҙөк, әллә ни саҡлы ҡыҙыҡлы шәхестәр менән таныштыҡ. Ҡайтҡанда икенсе маршрутты һайларға ниәтләйбеҙ – Сызрань, Санкт-Петербург ҡалалары, Эстония аша үтергә ине.\nРәшит КӘЛИМУЛЛИН әңгәмәләште.


Хәбәрҙәр - 15.04.16\nХәбәрҙәр - 13.04.16\nХәбәрҙәр - 12.04.16\nХәбәрҙәр - 11.04.16\nМиәкәлә 35 ғаилә 3 айға яҡын әҙер торлаҡҡа күсә алмай. Ғинуарҙа төҙөлөп бөткән йорттан фатир асҡыстарын етем балаларға һәм авария хәлендәге йортта йәшәүселәргә бирер өсөн район хакимиәтенә объектты теркәү ҡаршылыҡтарын йырып сығырға тура килә. Гөлназ Фактлисламоваға ике балаһы менән һыуыҡ һәм...\nБыл аҙнала Башҡортостанда ныҡлап ҡар ирей башлай. Был турала бөгөн республиканың гидрометеорология һәм тирә-яҡ мөхит мониторингы буйынса идаралығынан хәбәр иттеләр. Кесе йоманан башлап антициклон артынан республика биләмәһенә көньяҡ-көнбайыштан йылы һауа массаһы килә башлауы көтөлә. 7 градусҡаса...\nРеспублика террор ғәмәлендә һәләк булыусыларҙың ғаиләләренең ҡайғыһын уртаҡлаша. Республика башлығы Рөстәм Хәмитов Санкт-Петербургтағы террор ғәмәлендә һәләк булыусыларҙың яҡындарының һәм туғандарының ҡайғыһын уртаҡлашты. Ҡала губернаторы Георгий Полтавченко исеменә телеграммала былай...\nБөгөн дә Санкт-Петербургтағы террор ғәмәле донъяның киң мәғлүмәт сараларында төп темаларҙың береһе булып ҡала. Һуңғы мәғлүмәттәр буйынса, метрола шартлау һөҙөмтәһендә 11 кеше һәләк булған, 50 кеше яраланған. Уларҙың араһында балалар ҙа бар. Поезд ҡуҙғалып киткәндән һуң «Сенная майҙаны» һәм «...\n«Илһам шишмәләре» шиғриәт фестиваленә килгән эштәрҙе ҡарау тамамланды\n«Илһам шишмәләре» шиғриәт фестиваленә килгән эштәрҙе ҡарау тамамланды. Гала-тамаша 14 апрелдә Бәләбәй районында уҙғарыла. Шул уҡ көндә Башҡортостан, Татарстан, Сыуашстан Яҙыусылар союзы делегацияһының һәм еңеүсе шағирҙарҙың райондың хеҙмәт коллективтары һәм уҡыусылар менән осрашасаҡ....\nРеспублика буйынса 216 телевышка төҙөләсәк. Федераль программаға ярашлы, 2018 йылға тиклем Башҡортостан халҡының 95 проценты түләүһеҙ цифралы телевидение менән тәьмин ителергә тейеш. Әлеге ваҡытта йөҙөнсө вышка ҡулланыуға тапшырылды. Беҙҙең хәбәрселәр шуларҙың береһе – Благовар...\nҒалимдар илдә күҙ ауырыуҙарына бәйле хәлгә борсолоу белдерә. Сөнки күптәр, айырыуса, балалар компьютер артында ултырып йәшләй үк яҡшы күреү һәләтен юғалта. Башҡортостан офтальмологтары күҙҙәрҙе йыл һайын тикшереп торорға кәңәш итә. Хәҙерге көндә миллионлаған кеше күҙ ауырыуынан...\nБашҡортостан һәм Ҡырымдың Белогорье районы эҙәрмәндәре 1944 йылдың ғинуарында үлтерелгән партизандарҙың ҡәберлеген тапты. Немец-фашист илбаҫарҙарының 44 самолеты тыныс халыҡ һәм партизандар йәшәгән лагерҙы бомбаға тота. Тере ҡалғандарҙы, яраланғандарҙы һуңынан карателдәр отряды атып, сәнсеп...\nКүмертау авиация етештереү предприятиеһы килемле кимәлгә сыҡты. Рәсәй биләмәһендә Һиндостан өсөн вертолеттар етештереү буйынса берлектәге Рәсәй-Һиндостан предприятиеһын теркәү башланған. Ошо хаҡта журналистарға «Рәсәй вертолеттары» холдингының генераль директоры Андрей Богинский белдерҙе....\n“Уран-9” күп функциялы хәрби комплекс Мәскәү өлкәһендә һынау үтә. Белгестәр әйтеүенсә, заманса техника хәрби һәм террорға ҡаршы операциялар үткәргәндә алыштырғыһыҙ буласаҡ. Ул шәхси составта юғалтыуҙарҙы күпкә кәметә ала. Ғыйраҡ телевидениеһы “Ислам дәүләте” төркөмсәһе етәкселәренең береһе Ияда...\nАҡса өсөн көрәштә конкуренттарға урын юҡ\nАҡса өсөн көрәштә конкуренттарға урын юҡ. Өфөлә “автобус бизнесын” бүләләр. Баш ҡаланың төп йәмәғәт транспорты структураһын үҙ ҡанаты аҫтына алырға теләүселәр араһында тәүге ҡорбандар ҙа бар. Теманың дауамы беҙҙең киләһе яҙмалы. Өфө водителдәре өсөн баш ҡала юлдары хәрәкәт итеү урыны түгел...\nӨфөлә юлдарҙағы соҡорҙар менән автоһәүәҫкәрҙәр көрәшәсәк. Ә Сипайлово биҫтәһендә уларҙы яңы ҡоролма ярҙамында ямаясаҡтар. Һәр яҙ ғәҙәттәгесә ҡар иреү менән асфальт та иреп юҡҡа сыға. Һөҙөмтәлә юлдарҙа соҡорҙар барлыҡҡа килә. Бының эҙемтәһен, тәү сиратта, водителдьдәр үҙ кеҫәһендә татый. Улар...\nСиноптиктар мәғлүмәттәренә ҡарағанда, апрельдә төндәрен һыуыҡ, көндөҙ йылы буласаҡ. Шуға ла яҙғы ташҡын үҙ көсөн юғалтыр, тигән фараздар бар.Әммә белгестәр тынысланмаҫҡа саҡыра. Өфө янында Ағиҙелдең иң юғары кимәле 750 сантиметрға күтәрелгән осраҡта ла күп йорттарҙы һыу баҫасаҡ....


Материалы за Август 2014 года » Страница 3 » "Урал" гәзите\n11-08-2014, 15:39 / Иҡтисад\nКемдәргә күктән “алтын ямғыр” яуа?\nИмпорт тауарһыҙ йәшәй алабыҙмы? Бѳгѳн магазин кәштәләредә йәнең нимә теләй, бѳтәһен дә табырға була. Араларында ер аяғы ер башынан килтерелгән, беҙҙең милләткә бөтөнләй ят булғандары ла байтаҡ. Ысынлап та, иғтибарлыраҡ ҡараһаң, нимә генә юҡ һатыуҙа: Ташкент помидорҙары, Польша, Голландия алмаһы, Аргентина ите, Норвегия балығы, хатта Израил укробы менән Ҡытай һарымһағына тиклем бар. Ә инде элегерәк төшкә лә инмәгән емеш-еләктең иҫәбе-хисабы юҡ....\n11-08-2014, 15:35 / Яңылыҡтар\n“Ингосстрах” компанияһынан бүләк\nРеспубликалағы тәүге уникаль спорт майҙансығы - беҙҙә! Ҡаланың Реабилитация үҙәге территорияһында сәләмәтлеге буйынса мѳмкинлектәре сикләнгән балалар ѳсѳн заманса спорт майҙансығы асылды. Майҙансыҡты ҡала халҡына “Ингосстрах” компанияһы бүләк итте. Был спорт комплексы компанияның инвалидтар ѳсѳн уңайлы мѳхит булдырыу социаль проектын тормошҡа ашырыуға ярашлы һәм Рәсәйҙә паралимпия, адаптив спортты үҫтереү маҡсатында асылды....\n6-08-2014, 15:29 / ---\nБаланы бишектән тәрбиәлә\nЭлекке тәрбиә принциптары ни ѳсѳн ҡыҫырыҡлана? Һуңғы ваҡытта матбуғат саралары аша йәш быуынды тәрбиәләү мәсьәләһе йыш телгә алына һәм баланы тыйырғамы, юҡмы тигән һорау ҡуйылып, тәрбиә сараларына ҡарата тѳрлѳ ҡараш белдерелә....


«Zaman» башҡорт төркөмө Рәсәйҙән Европаның баш ҡалаһында Голландияла сығыш яһай // Мәҙәниәт | новости башинформ.рф\n10:45, 21 мая 2018 Мәҙәниәт\n«Zaman» башҡорт төркөмө Рәсәйҙән Европаның 2018 йылдағы баш ҡалаһында – Леувардендә (Голландия) сығыш яһай. «WorldMusic» халыҡ-ара башҡарыусылар конкурсы Голландияның Леуварден (Leeuwarden) ҡалаһында 20-26 майҙа үтә. Конкурс 15 Европа иле башҡарыусыларын йыя.\nКонкурстың төп шарты – милли музыка, туған тел, милли моң өлөштәрен, музыка ҡоралдарын файҙаланыу. Жюриҙә – «world music» өлкәһе белгестәре: Европа союзы илдәренән композиторҙар, музыканттар, музыка тәнҡитселәре.\nМәскәүҙән «Zaman» башҡорт төркөмөнә халыҡ-ара бәйгелә Рәсәй данын яҡлау хөрмәте тейҙе. Коллектив башҡорт телендә «Алға» йыры (Фатима Янбаева һүҙҙәренә Айҙар Хәмзиндең көйө) менән сығыш яһай.\n«Был проектта уҙған йылдың декабренән ҡатнашабыҙ. Һайлап алыу этаптары дистанцион уҙғарылды: Европа союзынан һайлау комиссияһы «Zaman»дың аудиояҙмаларын тыңланы, live-сығыштарҙан видеоларын ҡараны, төркөмдөң, ҡатнашыусыларҙың биографияһын, киң мәғлүмәт сараларында сыҡҡан баҫмаларҙы, дискографияны ентекләп өйрәнде. Бына, ниһайәт, — беҙ ҙур проекттың ҡатнашыусылары. Төркөмөбөҙ музыканттары әйтеүенсә, Рамаҙан айы – мөғжизәләр айы!» — тип тәьҫораттары менән уртаҡлашты «Zaman» төркөмөнөң продюсеры һәм ҡатнашыусыһы Радмир Мофтахин.\nСәфәрҙе ойоштороуҙа Дәүләт Думаһы депутаты, Рәсәй Дәүләт Думаһының халыҡ-ара эштәре буйынса комитеты ағзаһы Инга Йомашева һәм «Мин патриот» төбәк йәмәғәт ойошмаһы рәйесе, Рәсәй Геройы Рафиҡ Ихсанов ҡатнашты.\nТеги: музыка, халыҡ-ара проекттар


Ҡибла ҡайһы яҡта\nҠыбырлаған һайын шығырҙаған тубыҡ һөйәктәрен яҙырға теләп кенә эшкә тотонғайны Йәғәфәр ҡарт. Эш тигәс тә, әллә нимә ҡыйратҡаны ла юҡ, шулай ҙа ауыл ерендә уныһын һалып, быныһын һөйәһәң дә арыттыра. Эшкә ашмағанын белә-күрә, эш артынан тыпырлап йөрөүен әйтсәле. Әле лә баш-күҙлек кенә тигән эше ҡояш төшкөлөккә боролғансы етә яҙҙы.\nАрыуы ла үҙенекен итте булһа кәрәк: аяҡ быуындары ҡапылайымға йомшаны, ширегә ҡалған тарамыштары тартышып ҡуйҙы. Ҡартлас болдорона ҡарай тәнтерәкләне. Ыңһарлап баҫҡысына терәлде.


Туристар өсөн «Өфөнән – Башҡортостан буйлап» интернет-ресурсы булдырылды // Йәмғиәт | новости башинформ.рф\nТуристар өсөн «Өфөнән – Башҡортостан буйлап» интернет-ресурсы булдырылды\n15:03, 14 января 2013 Йәмғиәт\nӨфө хакимиәте сайтының туристик-мәғлүмәт порталында булдырылған яңы бүлек «Өфөнән – Башҡортостан буйлап» тип атала. Унда Башҡортостандың һәм уның баш ҡалаһының төп туристик маршруттары, иҫтәлекле урындары, шифаханалары һәм ял йорттары тураһында ҡыҫҡаса мәғлүмәт урынлаштырылған.\nРеспубликаның иң популяр, ҡыҙыҡлы, инфраструктура йәһәтенән үҫешкән туристик зоналарын бер урынға туплау әлеге бүлектең төп маҡсаты булып тора. Ойоштороусылар фекеренсә, төбәктең барлыҡ туристик маршруттары үҙ-ара бәйләнгән. Республика тураһында тулыраҡ мәғлүмәт алыу өсөн Өфөлә генә булыу етмәй. Төбәгебеҙ уникаль тәбиғәт ландшафттарына бай. Бүлекте әҙерләүселәр һүҙҙәренсә, тәҡдим ителгән порталда республиканың туристик маршруттары тураһында төрлө мәғлүмәт алып, үҙеңә оҡшаған ял итеү төрөн һайларға мөмкин.


Илле биш плюс\nБыл йәштә тормош саҡ башлана ғына. Уҡырға бер ҡасан да һуң түгел. Республикала һуңғы дүрт йылда «Өсөнсө быуын» халыҡ университеты программаһы буйынса 60 меңдән ашыу кеше белемен камиллаштырған. Бөгөн уларҙың бер төркөмө Башҡорт дәүләт аграр университетының өҫтәмә һөнәри белем биреү институтының тыңлаусылар курсын тамамлау хаҡында таныҡлыҡ алды.\nОҙаҡ йылдар геолог булып эшләгән Рәүҙәт Минһажевты ҡыҙҙары инглиз телен өйрәнергә өгөтләп халыҡ университетына алып килә. Ни тиһәң дә, ике кейәүе лә сит милләт вәкилдәре. Башҡортса, русса аралашмайҙар. Хаҡлы ялға сыҡҡан уҙаман өсөн инглиз телен өйрәнеү еңелдән булмаһа ла, тырыштым, ти ул. Бөгөн ул грамматиканы яҡшы белә.\nБашҡорт дәүләт аграр университетында оло быуын вәкилдәре өсөн курстар өсөнсө йыл эшләй. Бигерәк тә хаҡлы ялдағылар сит телдәрҙе, компьютер, интернет нескәлектәрен өйрәнергә теләк белдерә. Шулай уҡ йәшелсә-емеш үҫтереүҙә заманса технологияларҙы ҡулланырға, финанс һәм хоҡуҡи яҡтан белемен нығытырға теләүселәр ҙә күп. Бөгөн инглиз телен үҙләштереүселәр ниһайәт, курстарҙы тамамлау тураһында таныҡлыҡ алды.\nГөлсинә Манакова, «Өсөнсө быуын» халыҡ университеты тыңлаусыһы: «Курстарға йөрөп йәшәреп киткәндәй булдыҡ, үҙебеҙ менән бер уйҙа, маҡсатта булған кешеләр менән осраштыҡ».\nХалыҡ университеты тыңлаусылары араһында бигерәк тә ҡатын-ҡыҙҙар күп. Улар тәү сиратта, ейән-ейәнсәрҙәрен тәрбиәләүҙә балаларына оло терәк һәм ярҙамсы.\nУҡырға теләүселәргә бында ҡытлыҡ юҡ. Былтырғыға ҡарағанда өҫтәмә белем алырға теләүселәр ике тапҡырға артҡан. Киләсәктә «Дарыу үләндәре», «Декоратив баҡсасылыҡ» кеүек яңы курстар асыу күҙаллана.\nӨфөләр генә түгел, ауыл ерендә йәшәүселәр ҙә уҡырға әүҙемлеген күрһәтә. Башҡортостандың һәр район-ҡалаһында тиерлек халыҡ университеттары ойошторолған. Заман менән бергә атларға теләүселәр бер йүнәлеш буйынса ғына түгел, ике-өс курстарға яҙылып, әүҙем тормош алып барыуҙы хуп күрә. Хаҡлы ялға сыҡҡас та ял итергә ашыҡмай улар.


28 Ноябрь 2016, 22:59\n— Үҙем дә ишле ғаиләлә үҫтем, бәләкәйҙән бала-сағаларымдың күп булыуы тураһында хыяллана инем. Аллаға шөкөр, теләгем тормошҡа ашты. Балалар бер-береһенә терәк булып үҫеп килә. Өлкәндәре бәләкәстәрен ҡараша, бергә дәрес әҙерләй, уйнай. Өй эштәрендә лә ярҙамлашалар. Йыуанысыбыҙ ҙа, ҡыуанысыбыҙ ҙа улар. Бар хәстәребеҙ, бар хистәребеҙ балалар өсөн. Иң мөһиме һау, тәртипле булһындар. Был һәр ата-әсә өсөн оло бәхет,—ти Нәсимә Азамат ҡыҙы.


Бөйөк Еңеүгә 70 йыл\nБөгөн Өфөлә йылдың иң мөһим ваҡиғаһына арналған тантана үтте. Яу һәм тыл ҡаһармандарын байрам менән Республика Башлығы тәбрикәләне. Байрамдар күп, әммә Еңеү көнө барыбыҙҙың да йөрәгендә йәшәй, тине Рөстәм Хәмитов. «Башҡортостан» концерт залында ветрандарға бай йөкмәткеле концерт програмаһы ла күрһәтелде.\nБайрам кәйефе ишек төбөндә үк башлана, йәштәр һәр ветеранды автобустарҙан ҡаршы алып залға оҙатып ҡуя. Фойела инде һуғыш көйҙәре, миҙалдар сыңы аҫтында ҡосаҡлашыуҙар, күҙ йәштәре. Был аңлашыла, сөнки Еңеүҙең бер күҙенән шатлыҡ, икенсеһенән ҡанлы йәштәр тама. Бөгөнгө байрам миллиондарса юғалтыуҙар менән яулап алынған. 9 май һайын 45-тең яҙы иҫкә төшә, ти ветеран Заһир Мусаҡаев.\nЗаһир Мусаҡаев, Бөйөк Ватан һуғышы ветераны: «9-сы майҙа мин поста тора инем. знамя полка һаҡлайҙыр инем. шунда ишеттем.. Йырланыҡ та, иланыҡ та барыһы ла булды инде. Шатлыҡ та, ҡайғы ла».\nВальс әйләнгән ветерандарға ҡарап уларҙың күбеһе 90-100 йәшкә аяҡ баҫҡан тип уйламаҫһың да. Еңеү һалдаттары бөгөн дә сафта. Фойела күргәҙмә лә ойошторолған. Бында һуғыш йылдарындағы фотоһүрәттәр менән танышырға мөмкин. Эҙәрмәндәр отрядының стенды «Волгоград һәм Ленинград ҡомартыҡылары» тип атала.\nБөйөк Еңеүгә 70 йыл ваҡыт үтһә лә, һуғыш шаңдауы һаман яңғырай. Әле булһа ла эҙәрмәндәр отряды фронт һыҙығындә хәбәрһеҙ юғалғандарҙың исемлеген теүәлләүҙе дауам итә. Ошо өҫтәлдәге экспонаттар һуңғы йылдарҙа Волгоград һәм Ленинград ҡалалары эргәһендә ҡаҙып алынған. Ер ҡуйынында һаҡланып ҡалған әйберҙәр буйынса уларҙың хужаларын да асыҡларға була. Мәҫәлән, был котелокта яугир Габкин Юрий тип яҙылғаны күренә.\nБөгөнгә тиклем Башҡортостандан 120 мең кеше хәбәрһеҙ юғалған тип иҫәпәләнә. Тантаналы йыйылышта Рөстәм Хәмитов белдереүенсә, республиканың Бөйөк Еңеүгә индергән өлөшө баһалап бөткөһөҙ. Башҡортостан һуғышҡа 6 уҡсылар, 4 каварелия дивизияһы оҙата. Фронт һыҙығына 700 меңдән ашыу егет һәм ҡыҙ юллана. Уларҙың яртыһы тиерлек яу яланында ятып ҡала.\nҺуғыш еле һәр ғаиләгә үтеп инә. Республикала бер өйҙән 9 яугир сыҡҡан осраҡтар ҙа бар. Яҡташтарыбыҙ һәр ваҡыт алғы сафта бара, Башҡортостандан 300 меңгә яҡын һалдат һәм офицер Советтар Союзы Геройы исеменә лайыҡ була, 46 кеше иһә «Дан ордены»ның тулы кавалеры. Беҙ һеҙҙең алда мәңге бурыслы, яу һәм тыл ҡаһармандары хаҡында хәстәрлек иғтибар үҙәгендә булырға тейеш, тине Рөстәм Хәмитов.\nҠәһәрле һуғыш осоронда барыһы ла фронт, барыһы ла еңеү өсөн тигән һүҙҙәр тормош девизына әйләнә. Тыл ҡаһармандары үҙҙәре аслыҡ-яланғыслыҡта йәшәһә лә бар тапҡан-таянғанын фронтҡа оҙата.\nШәмсиһан Танһыҡҡужина, тыл ветераны: «Йәй буйы ашлыҡ һуғабыҙ ҙа көҙгә инһәк армеецтарға бейәләй бәйләнек фронтҡа. Уныһы ғына етмәй картуф киптереп оҙатабыҙ, үҙебеҙ сәскән картуфты, үҙебеҙгә ашарға юҡ».\nЙәүҙәт Сөләймәнов, тыл ветераны: «43-се йылда свердловскига торф ҡаҙырға ебәрҙеләр, 13 йәшлек баланы. Ҡатындар асҡа үлә, ер өҫтөндә үлә».\nДүрт йылға яҡын дауам иткән алышта еңеү өсөн илгә юғары хаҡ түләргә тура килә. Был дәһшәтле йылдарҙан һуң яндырылған ауыл-ҡалалар, ил тулы етемдәр тороп ҡала. Башҡортостанда ғына атай-әсәһеҙ балалар һаны дүрт тапҡырға артып 16 меңгә етә. Әммә еңеүсе халыҡ бирешмәй. Илде тергеҙеп аяҡҡа баҫа. Киләсәк быуын мул һәм тыныс тормошта йәшәһен өсөн.


Рөстәм Мәрҙәнов: «Башҡортостанда йәшәүселәр халыҡ мәнфәғәтендә эшләүсе депутаттар һайлар тип ышанам»\n9 Сентябрь 2018, 16:17\nБашҡортостан Хөкүмәте Премьер-министры Рөстәм Мәрҙәнов республиканың Дәүләт Йыйылышы – Ҡоролтай депутаттарын һайлауҙа тауыш бирҙе. Премьер-министр гражданлыҡ бурысын «Башҡортостан» дәүләт концерт залы бинаһында 109-сы һайлау участкаһында үтәне.\n«Бөгөн республикабыҙҙа йәшәүселәр дөрөҫ аҙым яһар һәм яуаплы, патриотик рухлы, халҡыбыҙ мәнфәғәтендә етди эшләүсе депутаттар һайлар тип ышанабыҙ. Был алдағы алты йылға тотош ил һәм республикабыҙ алдында торған бик ҙур бурыстарҙы иҫәпкә алғанда хәҙер бик мөһим. Рәсәй Федерацияһы Президенты Владимир Путин алдағы алты йылға социаль-иҡтисади үҫеш маҡсаттары төҙөгәнен беләһегеҙ, — тине Рөстәм Мәрҙәнов. — Республика 2030 йылға тиклем үҙенең Социаль-иҡтисади үҫеш стратегияһын ҡабул итте. Унда республикабыҙҙа йәшәүселәрҙең тормошон яҡшыртырға тейеш бик амбициялы маҡсаттар ҡаралған».


Башҡортостан Республикаһы Мәғариф министрлығы тарафынан тәҡдим ителде\nУДК 821.512.141-3 ББК 84-4 (2 Рос=Баш) Б 45\n«Мәктәп китапханаһы» серияһынан Төҙөүсеһе Ишмөхәмәт Әхмәҙулла улы Шарапов\nБ 45 Дуҫ булайыҡ / төҙөүсеһе И. Ә. Шарапов. — Өфө: Китап, 2008. — 340 бит. ISBN 978-5-295-04404-5\nЙыйынтыҡта Башҡортостандың халыҡ яҙыусыһы Зәйнәб Биишеваның мәктәп программаһына ингән шиғырҙары, хикәйәттәре һөм балалар өсөн яҙылган «Дуҫ булайыҡ» повесы урын алды.\nКитап мәктәп уҡыусыларына, уҡытыусыларға һәм әҙәбиәт менән ҡыҙыҡһыныусыларға тәҡдим ителә.\nТП - 068/08 ББК 84-4 (2 Рос=Баш)\nISBN 978-5-295-04404-5 © И. Ә. Шарапов, төҙ., 2008\nМоң шишмәһе һандуғастай йырсы ла һин, һығылма бил тал сыбыҡтай нәфис тә һин, Аллы-гөллө гөл-сәскәләй наҙлы ла һин,\nЭй илһамлы, әй хөрмәтле башҡорт теле.\nКүгәреп ятҡан Уралыңдай бай, йомарт һин, Серле ҡамыш ҡурайыңдай ҡарт, олпат һин, Күпте күргән сәсәнеңдәй йор, зирәк һин,\nӘй һөйөклө, әй ҡәҙерле башҡорт теле.\nОкеандарға тиңләмәйем — тәрәнһең һин, Айға-көнгә тиңләмәйем — гүзәлһең һин, Ҡаяларға тиңләмәйем — ғорурһың һин,\nЭй хикмәтле, мәрхәмәтле башҡорт теле.\nКүп быуаттар һин йырланың ҡурай моңон, Күп быуаттар һин йырланың көрәш юлын, Инде азат. Шат. Йырлайһың еңеү йырын, Әй бәхетле, әй ҡәҙерле башҡорт теле.\nИң тәү миңә һин күрһәттең дуҫлыҡ юлын, Минең өсөн һин бит йәшәү — бәхет үҙең, Мәңге йәшә, әй һөйөклө башҡорт теле,\nЭшһеҙлектең еме булып, йылтырап Тыуманы был йөрәк ҡаны — йырҙарым.\nЭш өҫтөндә ҡайнап үтте йылдарым.\nЮл ыңғайы тыуып-үҫте йырҙарым.\nИркәлектең өнө булып әлһерәп Тыуманы был йөрәк ҡаны — йырҙарым. Көнө алтын. Өнө ялҡын — йырҙарым.\nЭш өҫтөндә тыуып-үҫте йырҙарым.\nБәлки шуға татлы һуттай түгелдер.\nБәлки шуға наҙлы гөлдәй түгелдер.\nЭштә ҡайнап, урғып тыуҙы йырҙарым. Йырҙар булып түгелеп барҙы йылдарым.\nВаҡыт етер. Мин дә бер саҡ арырмын. Диңгеҙ йыуған ҡая һымаҡ ауырмын. Тулҡын булып, таралып ҡалыр йырҙарым, Ҡайта-ҡайта ҡағып күңел ярҙарын.\nЙӘШӘҮ - ХЕҘМӘТ\nӘсеһен дә күрҙем, сөсөһөн дә.\nТик шулай ҙа донъя, гүзәл донъя,\nНине һөйөп танһыҡ ҡанманы.\nДөрөҫ, шәхесем өсөн был донъяға Ҡомһоҙланып йәбешеп торманым.\nАҙыраҡ биреп, күберәк алайым тип,\nТатлы һүҙҙән тоҙаҡ ҡорманым.\nҠырыҫ булды минең барыр юлдар.\nНине һөйөп һис тә туйманым.\nЙәшәр инем тағы ярты быуат.\nЭшләр инем тағы бер дулап.\nЙөкләр инем тау-таш ауырлығын, Күтәргәнсә йөрәк, көс-ҡеүәт.\nЙәшәү — хеҙмәт, көрәш, үҫеш бит ул. Унан башҡа тормош юҡ миңә.\nҠул ҡаушырып түрҙә ултырырға Килмәнем бит, донъя, мин һиңә.\nИлап тыуһам да мин, йырлап үҫтем, Йырлап йәшәйем әле бөгөн дә. Сәстәремә ҡырау сәселһә лә,\nҠырау ҡунмаҫ минең күңелгә. Йырлап йәшәйем.\nЕр йөрәге типкән ер булғас.\nЙырлап йәшәйем. Халҡым үҙе һөйөп: «Йырла! — тиеп бирҙе ҡәләмде. — Данла! — тине, — һине кеше иткән, Йырсы иткән бөйөк илеңде».\nҺәм йырлайым. Дошман сыр-сыуҙары Тауышымды быуып тора алмаҫ. Барған юлым тоғро — Ленин юлы,\nБер кем унан ситкә бора алмаҫ.\nИлап тыуһам да мин, йырлап үҫтем, Йырлап йәшәйем һаман, бөгөн дә. Йырламайса күңелем түҙә алмай Йырҙарға тиң бөйөк илемдә.\nЙәшәү бәхете — өмөт, хеҙмәттә.\nЙәшәү бәхете — дуҫлыҡ, хаҡлыҡта. Йәшәү бәхете — илең, халҡың өсөн Көрәш аша тыуған шатлыҡта.\nЬӨНӘРСЕ МЕНӘН ӨЙРӘНСЕК\nҺи-и, ҡомартҡылармы? Беҙҙең ауылда инде уның иң кәттәләре! — тип ғәйәт ҙур ышаныс менән хәбәр иттеләр бында миңә.\nБеҙҙең Хасбулат апа (был яҡта олатайҙы шулай атайҙар икән) үҙе генә ни тора?! Боронғоноң тере шаһиты бит ул! Ышанмаһаң, бар, һөйләшеп ҡара. Унан үҙең дә юлыңдың был яҡҡа тешәүенә шөкөр итеп бөтә алмаҫһың! — тип маҡтанды берәүҙәре. Икенселәре:\nБар, туған. Күреп ҡал. Юҡһа, Хасбулат апа ошо арала бөтә ҡомартҡыларын мәктәпкә бирергә тора. Мәктәптә ил өйрәнеү музейы төҙөп ебәрәм, ти. Төҙөр. Булдыра торған ҡарт ул. Белмәгәне юҡ уның. Торғаны менән йәнле ҡомартҡы инде үҙе, — тип ҡыҙыҡтырҙы. Өсөнсөләре миңә Хасбулат ҡарттың тотош муйыл сәскәһе эсендә ултырған тимер түбәле ыҡсым ғына өйөн күрһәтергә ашыҡты.\nАна, йорт-ерен ҡара һин уның. Булдыҡлы кешенеке икәне әллә ҡайҙан күренеп тора.\nМин, урамды тотош япҡан ҡабарынҡы ҡаҙ үләндәренә кинәнеп баҫа-баҫа, ашыҡмай ғына шул яҡҡа табан атланым.\nБар. Ҡурҡмай бар, — тип ҡалдылар минең яңы таныштарым. — Ҡомартҡыларын һанларҙай кеше килһә, йәшәй ҙә китә ул Хасбулат апам...\nХасбулат олатай, үҙ һүҙе менән әйткәндә, әллә ҡасан етмеште аша атлап уҙған кеше. Ләкин күҙенең, һүҙенең ирәбелегенә, ҡаҡса, еңел кәүҙәһенә, йәштәрсә баҙыҡ, тигеҙ тештәренә ҡараһаң, уға хатта алты тиҫтәне биреүе лә ҡыйын. Етмәһә, ҡартың һөлөк кеүек мыйыҡтарын йәштәрсә мөгөҙләндереп, бороп та ебәргән. Тик тауышта ғына ҡартлыҡ бер аҙ һиҙелә. Тауыш бала әтәс тауышына оҡшап, сыйылдап, хәлһеҙләнеберәк ҡалған һымаҡ.\nБына! — ти Хасбулат олатай, өлкән ағас һандыҡҡа дөпөлдәтә һуғып. — Ете быуындан алып ҡулдан ҡулға күсеп килгән һандыҡ был. Ата-бабанан ҡалған ҡомартҡы...\nМин мөйөш-һәйештәрен сысҡан кимереп, таҡталарын ҡорт йырып бөткән, тутыҡҡан ҡалай ҡоршаулы ҙур ағас һандыҡҡа ҡыҙыҡһынып ҡарайым. Хасбулат олатай һандыҡтың бик күптән бикле тороп тутыҡҡан йоҙағына кәрәсин тамыҙа-тамыҙа көскә асты ла, уның эсенән ҡәҙерле ҡомартҡыларҙы берәм-берәм алып, минең алға теҙә башланы.\nИң элек өҫтәлгә йылдар уҙыу менән һарғайып, йылтырап, һөйәк төҫөнә ингән, әллә ниндәй фантастик һөйрәлгес йәнлектең башына оҡшатып эшләнгән ағас ижау сығып ятты. Уның артынса мөгөҙ борғо күренде.\nСалауат батыр, үҙенең ғәскәрҙәрен һуғышҡа саҡырған саҡта, ошо борғоно ҡысҡырттыра торған булған, — тип аңлата Хасбулат олатай. — Беҙҙең тоҡомдоң иң оло аҡһаҡалы Самат Салауаттың борғо ҡысҡыртыусыһы булған. Шул Саматтан ҡалған ҡомартҡы була был...\nХасбулат олатай, үҙенең аңлатмаһына ышаныу-ышан- мауымды төшөнөргә теләп булһа кәрәк, миңә бик иғтибарлы ҡарап тора бирҙе лә тағы һандығына эйелде. Быныһын да ул һандыҡтан көмөш өҙәңгеле, көмөш ҡашлы ҙур эйәр тартып алды. Эйәр артынса, шундай уҡ көмөшләп, ысын аҡыҡтар менән биҙәп эшләнгән ҡайыш йүгән, ҡойошҡан, ҡомолдороҡ, унан ҡынына арыҫлан һәм күгәрсен башы төшөрөлгән ауыр яҫы ҡылыс өҫтәлгә сығып ятты.\nХасбулат олатай тантаналы тауыш менән:\nБыл ҡылыстың ҡынына ниңә арыҫлан менән күк күгәрсен төшөрөлгән, ә? — тип ирәбе күҙҙәрен миңә төбәне. Үҙе, минең яуабымды ла көтмәй:\nБеләһең килһә, ошо ҡылыстың эйәһе — арыҫлан кеүек батыр йөрәкле, күк күгәрсен шикелле саф, изге күңелле кеше тигән һүҙ был, — тип һөйләп алып китте. — Ә эйәһе кем булған, тиһеңме? Ҡаһым түрә. Ҡылыс та, эйәр менән йүгән дә Ҡаһым түрәнеке. Ул бит беҙҙең ошо яҡтың батыры. Наполеон ды туҡмап, Па- рижға барып ингән саҡта, уның ҡулында ошо булат ҡылыс булған. Ә ул булат ҡылысты Урал ҡоросонан үҙебеҙҙең эшсе егеттәр эшләгән. Аңланыңмы инде?\nМин халыҡтың, бигерәк тә Хасбулат олатай кеүек ҡарттарҙың, һәр бер батырҙы үҙ тоҡомо, һис юғында үҙ яҡташы итеп иҫәпләү ғәҙәтен яҡшы беләм. Хатта тап ошондай уҡ йүгән, ҡылыстарҙың Ҡаһым түрә йәки Салауат батыр кеүек легендар шәхестәрҙән ҡалған ҡомарт\nҡы булып башҡа райондарҙағы ҡарттарҙа ла һаҡланы- уын күргәнем бар. Ғөмүмән, халыҡтың яманды, ялғанды, ҡурҡаҡты түгел, ә яҡшыны, хаҡлыҡты һәм батырлыҡты данлау ғәҙәтенә мин тәрән хөрмәт менән ҡарайым. Шуға, ахыры, Хасбулат олатайҙың аңлатмаларын да ихлас күңел менән тыңлап ултырам. Ҡарт, уның һайын ихласланып, һандығына эйелә. Бына ул ипләп кенә кескәйерәк бер төргәк күтәреп алды. Төргәктән ялбыр папаха алып, башына кейеп үк ҡуйҙы. Папаханың маңлайында замандар уҙыу менән тутыға төшкән ҡыҙыл йондоҙ йымылдап тора ине.\nЙә, нисек? — ти Хасбулат олатай, мут йылмайып.\nШәп. Бик шәп! — тим мин.\nБыныһы инде апаңдың ҡыҙылгвардеең сағынан ҡалған ҡомартҡыһы, — ти ул, тамаҡ ҡыра биреп. Уның ҡыҫығыраҡ ирәбе күҙҙәрендә йәшенә хас булмаған сая ут балҡып китте. Кәм ул, ярһып: — Һай-й!.. — тип ҡуйҙы. — Бар ине бит йәш саҡтар!.. Шәп саҡтар!.. Ышанмаһаң, бына, ҡара. Бындайҙы шәп булмаған егеттәр ала аламы ни?! — Хасбулат олатай баяғы төргәктән йомшаҡ сепрәккә төрөп һалынған Георгий кресы менән Ҡыҙыл Байраҡ ордены алып, өҫтәлдең тап уртаһына һалып ҡуйҙы. — Күрәһеңме, Хасбулат апаң һалдат булып та һынатмаған. Совет өсөн һуғышта ла арттан ҡарап тормаған!\nХасбулат олатай, бер аҙ тынып, һөлөк һымаҡ мыйыҡтарын борғолап, миңә тағы оҙаҡ ҡына ҡарап торҙо. Унан, ҡапыл боролоп, елтелдәтә баҫып, ҡаршы стена яғына китте. Ә ул стенала быялалы рамда бик иҫке фотолар эленеп тора ине.\nБына, ҡара — тине ул, арыҡ, тарамыш бармаҡтары менән бер төркөм һалдаттар төшкән фотоға төртөп. — Был Петроградты Юденичтан таҙартҡас алдырған һүрәт.\nМин дә, урынымдан тороп, фото алдына барып баҫам. Данлы көрәш йылдарының онотолмаҫ сәхифәләрен ниндәйҙер моңһоу тулҡынланыу менән ҡарарға керешәм. Бер ситтәрәк, бөйөргә таяна биреп, күкрәкте киреп торған, осҡор күҙле, йәш, матур һалдат иң элек минең иғтибарымды үҙенә тарта. Уның башында тап\nбынауы, Хасбулат олатайҙың башындағы кеүек йондоҙло, ялбыр папаха. Папаха ҙур. Бит тар, ҡаҡса ғына. Атаһының бүреген кейгән шаян малай кеүек күренә был һалдат миңә. Улай тиһәң, уның күкрәгендә шинель өҫтөнә үк беркетелгән орден балҡый. Ҡыҙыл Байраҡ ордены!\nБыл, олатай, һин! — тим мин, шатланып. Күңелемде ғорур ҡыуаныс солғап ала. — Эйе, һин бит был, Хасбулат олатай!\nМин булмайса... — тип тыйнаҡ ҡына йылмайып тора Хасбулат олатай. Унан айырата бер йәнлелек менән икенсе бер фотоға төртә:\nЭ был бер үҙе генә баҫып төшкән кем? Бәлки, танырһың?!\nТанымайса, — тип уныңсалап яуап ҡайтарам мин. — Шәһит Хоҙайбирҙин дә баһа!\nТап үҙе. Ул да беҙҙең яҡ батыры, — ти Хасбулат олатай ғорур тауыш менән. — Беҙҙең, аңһыҙ башҡорт һалдаттарының, тәүләп күҙен асыусы шул инде. һай-й, ир ине мәрхүмең, ир ине. Әгәр һин уның Кронштадт өсөн булған һуғыштарҙағы батырлыҡтарын күрһәң ине!..\nХасбулат олатай, күрәһең, алыҫ үткәндәрҙе күҙ алт дынан үткәреп, оҙаҡ ҡына тынып торҙо. Унан:\nЙә, әйҙә, дауам иттек, — тип бошонҡо ғына төҫ менән һандыҡ янына килде. Данлы йылдар иҫтәлегенән һуң башҡа ҡомартҡылар ҡыҙыҡһыҙыраҡ, төҫһөҙөрәк булып ҡалдымы, ул башҡорттарҙың борон, йәйләүҙә йәшәгәндә, ҡымыҙ ҡойоп, эйәргә элеп йөрөтә торған тире һауыттарынан ботса, ҡулса, турһыҡ кеүек нәмәләрҙе һүҙһеҙ-ниһеҙ генә өҫтәлгә алып һалды.\n«Ошолар ғынамы икән ни ҡыҙыҡлы ҡомартҡылар?!» тип, мин дә күңелһеҙләнә биреп ҡуйҙым, сөнки мин ни өсөндөр Хасбулат олатайҙан ниндәйҙер айырыуса ҡыҙыҡлы ҡомартҡы табырға йыйынғайным.\nБәхеткә ҡаршы, оҙаҡламай Хасбулат олатайҙың йөҙө тағы ла асылып, күҙҙәре ирәбеләнеп китте. Ул миңә, тап бая һалдат папахаһын алып кейгәндәге кеүек, тантаналы, теремек ҡараш ташлап алды. Унан ашыҡмай ғына һандыҡтың иң төбөнән иҫке ҡыҙыл бәрхәткә тө\nрөлгән бер нәмә күтәреп сығарҙы. Айырыуса ҙур ғорурлыҡ менән, тамаҡты ҡыра биреп:\nБыныһы инде алыҫ илдән, бик борон замандан килгән ҡомартҡы, — тип ҡуйҙы, — бик ҡәҙерле ҡомартҡы. Уның үҙенә күрә бик хикмәтле тарихы ла бар...\nМин, түҙемһеҙләнеп, Хасбулат олатайҙың ҡулындағы төргәккә тын да алмай текләп ҡалдым. Э ул ҡарышҡан шикелле төргәкте бик һаҡ, үтә яй аҡтара. Ахыры, минең түҙемде һынамаҡ була. Мин өндәшмәйем. Көтәм. Бына бер саҡ олатай төргәк эсенән аҡҡош муйынлы, ғәжәп матур бер көршәк сығарып ала ла тантаналы рәүештә миңә һона:\nМә, ҡара. Тау ҡыҙҙарының һыу ташый торған көршәге, — тип ябай ғына итеп аңлатма бирә. — Яҡшылап күр, теләгәнсә һоҡлан. Тик күҙ генә тейгеҙмә, — тип кеткелдәп ҡуя. — Күрәһең бит, күҙҙең яуын алып тора. Ундай матур нәмәгә күҙ тейеп ҡуйыуы ла бер ҙә ғәжәп түгел.\nЯңы ғына тумалған томбойоҡто хәтерләткән был ғәжәп көршәкте мин бик оҙаҡ әйләндереп-әйләндереп ҡарап ултырам. Уның нәфислеген, матурлығын, сәскә һәм семәрҙәренең гүзәллеген маҡтау түгел, ябай ғына итеп аңлатып бирергә лә һүҙ таба алмаҫымды тойоп, бөтөнләй юғалып ҡалам. Сөнки ғәҙәти көршәк түгел, ә бөйөк сәнғәт өлгөһө, кеше аҡылы тыуҙырған ҡабатланмаҫ ижад емеше ине минең ҡулымда!\n«Ҡайҙан килгән был?! Кем яһаған? — тип аптырайым мин. — Бындай матур көршәкте мин бер ҡасан да, бер ҡайҙа ла күргәнем юҡ та баһа!..»\nХасбулат олатай, бик ябай ғына итеп:\nУның хикмәтле тарихын мин һиңә кис һөйләрмен, һин минең яныма умарталыҡҡа барырһың. Тегендә, урманда, боронғо йәйләү урынында, хәҙер беҙҙең колхоздың бик шәп умарталығы бар. Беҙҙең бал Башҡортостанда ғына түгел, бөтә Союзда маҡтала бит. Быны беләһеңдер?.. Ана.шул данлы умарталыҡта ҡарауылсымын мин, — тип һөйләй. — Көршәкте һин хәҙер яҡшылап ҡара, күр. Әйтәм бит, теләгәнсә һоҡлан. Шунан мин уны, тағы ошо йомшаҡ юрғанына урап, һандыҡ төбөнә һалып ҡуйырмын, — ти. — Йә, нисек? Ьоҡлан-\nмаҫлыҡ түгел бит, ә? — тип һорай. — Күҙҙең яуын алып тора бит, ә? Вәт, ҡандай оҫталар булған боронғо заманда ла!.. Эй-й, аптырар сағың алда әле... Эйе, аптырарһың да, көйөнөрһөң дә, ҡыуанырһың да... ысын әйтәм...\nХасбулат олатай баяғыса бик йәтешләп, ашыҡмай, ҡабаланмай ҡомартҡыларын һандыҡҡа кире һала башланы. Э мин һаман теге көршәктән һоҡланыулы күҙҙәремде ала алмайым.\n...Бына, юғарыға табан оҙонсаланып, аҡҡош муйынына барып тоташҡан йомрораҡ ҡорһағына ҡойроҡто уралта терәп, туҙбаш йылан көршәктән һыу эсергә ынтылған. Уның йыланса нәфис, бормас тәне лә, айырса теле лә ҡыбырлап, йымылдап тора һымаҡ... Был — көршәктең тотҡаһы. Тау ҡыҙҙары көршәкте ошо туҙбаш йыландан тотоп, яурындарына күтәреп ултыртҡандар... Көршәктең эсе аҡһыл зәңгәргә буялған. Ә тышы иртәнге аҡ томан баҫҡан, мең төрлө сәскәгә күмелгән яҙғы туғайҙы хәтерләтә. Аһ, ниндәй генә сәскә юҡ был туғайҙа!.. Иң ғәжәбе — уларҙың береһе лә төшөрөлгән түгел, ә үҙ стихияларында наҙланып ултырған тере сәскәләр!.. Бына әле генә йәшенле ямғыр уҙған. Уның артынса ҡояш балҡып сыҡҡан. Сәскәләр шуға һөйөнөп көлөп ебәргән!.. Мөғжизәле сәскәләр!..\nӘ бына бында, теге туҙбаш йылан үрелеп сыҡҡан ерҙә, тау ландышы яңы гына сәскә атҡан. Ынйы кеүек нәфис, кескәй ҡыңғырау сәскәләр. Улар шул хәт ле тереләр, хатта уларҙың хуш еҫтәре танауға бәрелеп торған һымаҡ...\nТуҡта... Тау ландышының йәм-йәшел ҡыяҡтарының береһендә ниндәйҙер яҙыу ҙа бар түгелме һуң?! Эйе, яҙыу. һәр бер хәрефе ҡан ҡыҙыл кизе менән сигелгән кеүек ниндәйҙер бер һүҙ!..\n«һәнәрсе», — тип уҡыйым мин.\nҺәнәрсе?! Хасбулат олатай, был ни ғәләмәт?! Ысын булһа, бында «һәнәрсе» тип яҙылған?.. Кем яҙған уны? Кемдең ҡултамғаһы был, олатай? — тип ҡысҡырып уҡ ебәрәм мин. Серле көршәк минең тауышымды яңғыратып ҡабатлай:\nКөршәктең ауыҙ тәңгәлендә һөйләнең. Ишеттеңме, ҡалай мәҙәк яңғырап тора. Ьинең тауышыңды йырға әйләндереп, уйнап ебәрәме ни?.. Сафлығын әйт әле һин ул яңғырауҙың!.. — ти Хасбулат олатай ҙа, тәү ишеткән кеүек һоҡланып. Күрәһең, ул минең тура һорауыма яуап бирергә ашыҡмай.\nИҫ киткес саф яңғырау... — тип ҡабатлай. Унан баяғыса ғәйәт ҙур һаҡлыҡ менән көршәкте минең ҡулымдан ала биреп тора ла тағы миңә тоттора.\nЕңеллеген, нәфислеген ҡара һин уның! Кем уны ҡомдан, балсыҡтан эшләнгән көршәк тип әйтә алыр, ә? — тип аптырап, тел тасылдатып ҡуя.\nМин көршәкте тағы әйләндереп-тулғандырып, һәлмәкләп ҡарайым. Уның матурлығы, нәфислеге, иҫ киткес еңел һәм нескәлеге генә түгел, һөйләшкән тауышты ниндәйҙер ғәжәп яғымлы, серле яңғырауға әйләндереп ҡабатлап тороуы ла мине таң ҡалдыра. Мин, үтә ҡыҙыҡһынып, тағы:\nХасбулат олатай! — тип ҡысҡырам. — Был ни ғәләмәт?.. Ниндәй мөғжизә был, олатай?.. Йә, һөйләй һал инде!..\nХасбулат олатай, көршәкте минең ҡулдан алып, ҙур һаҡлыҡ менән ҡайтанан юрғанына төрә. Эйелеп, һандыҡтың иң төбөнә һала. Унан, минең яҡҡа мут ҡараш ташлап, һөлөк мыйығының ҡойроғон тағы баяғыса борғолап ала.\nХикәйәтте беҙҙә кис, ай яҡтыһында, эшһеҙ саҡта ғына һөйләйҙәр... — ти.\nМиңә йәйге оҙон көндөң айлы кисен көтөүҙән башҡа сара ҡалмай.\nХасбулат олатай, хикмәтле хикәйәтен һөйләп бөткәс, оҙаҡ ҡына тынып ултырҙы. Тик уның аҡыллы, һынау- сан күҙҙәре генә, яҡшылыҡ менән яманлыҡ араһында барған оло тартыш хаҡындағы тәрән мәғәнәле тарихтың ниндәй тәьҫир ҡалдырыуын белергә ашҡынған һымаҡ, миңә табан хәрәкәтһеҙ төбәлгәйнеләр. Мин дә, күрәһең, шул хикәйәт тәьҫиренән сыға алмай, телһеҙ ултырам. Ахыр ул түҙмәне, ниңәлер ауыр ғына көрһөнөп:\nБына «Ьөнәрсе һәм Өйрәнсек» хаҡындағы хикәйәт ошо була инде, ҡустым, — тип ҡуйҙы.\nЭй-йе... — тип кенә әйтә алдым мин дә. Хасбулат олатай бүтән бер һүҙ ҙә өҫтәмәне. Төтөнлөк янына түшәп ултырған ҡара кейеҙ өҫтөнә салҡан төшөп ятты ла күҙҙәрен йомдо. Хатта шунда уҡ йоҡлап та китте һымаҡ. Хәйер, кем белә, мут ҡарт бит. «Әйҙә, уйланһын. Хикәйәттең серле кинәйәһенә төшөнһөн әле был!..» — тип йоҡлағанға һалышып та яталыр әле ул. Ысынлап та, уйланмаҫлыҡ та түгел бит. Кисе лә, хикәйәте лә һине ирекһеҙҙән тәрән уйланырға, йәшәүҙең матурлығы, кеше рухының гүзәллеге, яманлыҡ, яҡшылыҡ кеүек мәңгелек төшөнсәләр хаҡында ҡайта-ҡайта уйларға мәжбүр итә. Шул уйҙар тәьҫиренән күкрәк, берсә ҡыуаныс, берсә ғорурлыҡ менән тулытттътп, ҡанатланып күккә оса; берсә күҙҙәргә ысыҡ тамсыһындай саф, яҡты йәштәр эркелә, берсә күңелде әсе һағыш, моң солғап ала... Ә тирә-яҡта урманлы бейек тауҙар, тып-тын ҡалып, аптырағандай һиңә текләп торалар. Умарталыҡтан алыҫ түгел, бөҙрә тирәктәр араһында, бәрҙе, бағры балыҡтарының төйәге — ташҡын йылға бер өҙлөкһөҙ үҙенең мәңгелек йырын йырлай:\nШылтыр-шылтыр... сылт-сылт-сылтыр! Йәштер... шат-тыр... саф-тыр-р-р!..\nБына үҙән буйына әкрен генә күк томан һарыла. Офоҡта наҙланып, иркәләнеп кенә ал таң ҡағына. Елбәҙәк ел, сәскәләрҙе һөйә-үбә, иркәләй-тирбәтә уятып, тыуасаҡ таң юлына хушбый бөркөп сыға. һандуғастар был яҡҡа ғына хас ярһыу дәрт менән урманды наҙлы йырға күмә. Ошо илаһи моң эсендә тирбәлгән күкһел урман өҫтөндә ара-тирә кәкүк, тартай, бүҙәнә, тағы әллә ниндәй билдәһеҙ ҡоштар тауышы яңғырап китә. Алыҫ төпкөлдә ҡай саҡ шатыр-шотор ағастар һынғаны ла ишетелә. Күрәһең, урман хужаһы — һоро айыу ҙа ошо илаһи матурлыҡ эсендә үҙенең дә йәшәүен, уны ла оноторға ярамауын донъяға белдерергә ашыға...\nБыйыл йәй ямғырлы, үлән үтә һутлы булыу арҡаһында, шашып үрсегән серәкәйҙән ҡотолоу өсөн, бында берҙән-бер сара булған төтөнлөккә утындар өҫтәй-өҫтәй, мин һаман уйланып ултырам. Хасбулат олатайҙың хи\nкәйәтен баштан-аяҡ бер нисә ҡат уйлап сығам. Уны тап ул һөйләгәнсә итеп хәтерҙә ҡалдырырға тырышам. Әлбиттә, минең өсөн был ауыр эш. Бәлки, нисек кенә тырышһам да, хикәйәтте мин уныңса оҫта, халыҡсан итеп һөйләй алмам. Шулай ҙа мин, һыҙылып килгән йәйге таң нурҙарының сихри бейеүенә ҡарай-ҡарай, хикәйәтте тағы бер ҡат уйымдан уҙғарам.\nГерман һуғышы ваҡытында, йәғни, беренсе донъя һуғышы мәлендә, фронтта осраштыҡ беҙ уның менән, — тип башлап китте Хасбулат олатай үҙенең хикмәтле хикәйәтен. — Был әҙәм Кавказдан, тау халыҡтарынан берәү ине. Ҡаҡса кәүҙәле, ҡылыс танаулы, ҡарсыға күҙле, һылыу бер егет. Сәстәре муйыл кеүек сөм ҡара, бөҙрә, мыйыҡтар күркә ҡойроғо һымаҡ ҡабарып тора. Әйтеп тораһы ла юҡ. Ҡыҙҙарҙан һөйөлөп туймаҫ сағы. Әммә ни эшләмәк кәрәк? Һуғыш. Дүрт йыл буйы минең менән бер рәттән окопта серене, бахыр...\nИсеме Аҡбулат ине уның. Мин — Хасбулат. Беҙҙең танышлыҡ та башта ошо исемдәр оҡшашлығынан башланып китте шикелле. Аҙаҡ, үҙең беләһең инде, фронтта кеше кем менән генә осрашмай ҙа, кем менән дуҫлашмай?! Бик дуҫ булдыҡ беҙ Аҡбулат менән. Батыр, ҡыйыу һалдат, харап һәйбәт, ирмәк кеше ине, бахыр. Үҙе бер ҡасан да бошонмаҫ, мәҙәк һүҙҙәр һөйләп дуҫтар күңелен дә күтәрер ине. Бәлки, шуғалыр ҙа беҙ уның менән айырата яҡын дуҫ булдыҡ. Хатта ул бер саҡ, граждандар һуғышы туҡталғас, мине эҙләп, Кавказ хәт ле ерҙән был яҡҡа килеп тә сыҡты. Шунда ул иҫтәлек өсөн миңә ошо көршәкте лә алып килгәйне...


Шағирҙың тыуыуына 100 йыл тулыу айҡанлы «Китап» кәштәһендә яңы китап!\nРеспубликабыҙҙың халыҡ шағиры, публицист һәм драматург Назар Нәжмиҙең тыуыуына 100 йыллығын билдәләргә әҙерләнгән көндәрҙә Зәйнәб Биишева исемендәге Башҡортостан «Китап» нәшриәте әҙиптең «Һайланма әҫәрҙәр» китабының IV томын баҫтырып сығарҙы.\nБР Өфө ҡалаһы ҡала округы Совет районы Хакимиәтене... 06.02.2018 242 просмотров\nБаҫма өс бүлектән тора. «Күңел сәхифәләре» тип аталған тәүге бүлек автобиографик яҙмаларҙан тора. . Һәр шағирҙың була үҙ төйәге,\nҮҙ түбәһе була тауының.\nЭй Миңештем – ғүмеремдең башы,\nМинең сая «Батша ауылым», - тигән юлдар менән башлап, Назар Нәжми тыуған ауылы Миңештелә үткән бала сағын, үҫмер йылдарын, тәүге уҡытыусыларын, тәүге уҡытыусыларына арнап яҙған тәүге шиғырҙарын, Өфөгә уҡырға килгән мәлдәрен тәфсирләп яҙа. Өфөгә килгәс, Баязит Бикбай, Сәләх Кулибай, Мәсүд Сөндөклө, үҙе ишеләрҙән – Ибраһим Абдуллин, Кәтибә Кинйәбулатова, Фәүзиә Рәхимғолова, Нәжиб Асанбаев кеүек йәш шағирҙар менән тәү тапҡыр танышыуы шағирҙа онотолмаҫ хәтирәләр ҡалдыра. Мостай Кәрим менән дуҫлашыуҙы ул «ижади дуҫлыҡтың, дуҫлыҡ ағасының иң мөһим олоно» тип атай. Шағир үҙе тураһында: «…шиғриәт донъяһына ниндәйҙер бер көтөлмәгән шифалы ел тарафынан осоролоп төшкән орлоҡтан үҫеп сыҡҡан үҫенте итеп хис итәм һәм ошо орлоҡтоң бик уңдырышлы тупраҡҡа тура килгәнен күрәм» - тип яҙа. Уңдырышлы тупраҡ, уныңса, тыуып үҫкән ере, халҡы һәм ысынбарлығы булып тора.\nКитаптың «Ил, халыҡтар яҙмышы, дәүләтселек, ижтимағи-сәйәси мәсьәләләр» тип аталған икенсе бүлегендә шағирҙың милләт һәм халыҡ яҙмышы хаҡындағы уйланыуҙары, тәрән борсолоуҙары, хаттары бирелә.\nӨсөнсө бүлектә авторҙың төрлө йылдарҙа яҙылған пьесалары («Яҙғы йыр», «Хуш, Хәйрүш», «Саҡырылмаған ҡунаҡ», «Гармунсы дуҫ», «Күршеләргә ҡунаҡ килгән») урын алған.\nКитапты төҙөүселәр - шағирҙың ҡыҙы Алһыу Назар һәм ейәне Ансаф Әбделнәғимов.


Ҡырмыҫҡалы районында бөгөн бер төркөм йәмәғәт эшмәкәрҙәре Рәсәй ауылдарының мәсьәләһен, илдең төпкөл төбәктәрен тергеҙеү юлдарын барланы. «Ауыл Рәсәйе» форумында ҡатнашыусылар билдәләүенсә, бөгөн күптәр ҙур мегаполистарҙан тыныс ауылдарға күсенергә хыяллана. Был күренеште йәмле төбәктәргә йән өрөү өсөн файҙаланырға кәрәк, тип ышана ойоштороусолар.\nАрхитектор Радик Хәкимов торлаҡ проекттары менән шөғөлләнә. Мегаполистағы таш джунглиҙар уның ижад емешенә яҡшы миҫал. Яңыраҡ ул үҙенә яңы форма тапҡан. Конус рәүешендә һалынған йорт тәбиғәт энергияһын күпкә һөҙөмтәлерәк файҙалана, тип билдәләй автор.\nФорумда иһә һәр теләүсе сығыш яһай алды. Бында иң ҡыйыу фекерҙәр яңғырай: кемдер йортто һаламдан төҙөргә саҡыра, кемдер ирекле аҡса идеяһын күтәреп сығара. Теорияға ярашлы, тотонолмаған аҡсаһы булған кеше уны ваҡытлыса мохтажға өләшеп тора ала. Был йәмғиәттәге көсөргәнешлекте кәметергә ярҙам итер ине, ти автор. Сараға яңы фекерҙәр табырға килгән Илдус Фәйрүшин тәү сиратта эскелек менән көрәшергә кәрәк, тип уйлай.\nФорумда ҡатнашырға теләүселәр Рәсәйҙең төрлө төбәктәренән йыйылды. Һөҙөмтәле ауыл тормошо өлгөһө тип ҡунаҡтарға Шайморатов хужалығы күрһәтелде. Күптән түгел Мансур Йомағолов бында баҡса үрсетә башлаған, егет шулай уҡ агротуризм менән дә шөғөлләнә. Киләсәктә бәлки ауылға күсеп тә ҡайтырмын, ти эшҡыуар.\nӘле йәшәп килгән тормош тәртибен ҡапыл ғына үҙгәртеп булмағанын яҡшы аңлайбыҙ, ти форумда ҡатнашыусылар. Эш әкренләп барырға тейеш, ти улар. Сара сиктәрендә шулай уҡ глобаль ауылға нигеҙ ташы һалыу танатаһы ла ҡаралған.


Быйыл Башҡортостан мәктәпкәсә белем биреү системаһын яңыртыуға 900 миллион һум федераль субсидия аласаҡ\nБыл хаҡта Рәсәй Хөкүмәте сайтында хәбәр ителә. Тейешле күрһәтмәгә Рәсәй Хөкүмәте рәйесе Дмитрий Медведев ҡул ҡуйған.\nФедерацияның 85 субъектына 30 миллиард һум бүленә. Документҡа 2013-2020 йылдарға «Мәғарифты үҫтереү» дәүләт программаһы сиктәрендә ҡул ҡуйылған. Башҡортостандың Мәғариф министрлығы мәғлүмәттәре буйынса, республикала 1 йәштән 7 йәшкә тиклем балаларҙың 67,4 проценты мәктәпкәсә белем биреүгә йәлеп ителгән. Бөгөн төбәктә 1 мең 567 балалар баҡсаһы эшләй. Өс йәштән ете йәшкә тиклем алты меңдән ашыу балалар баҡсаһына сиратта тора.


Бурзянцев Александр - Культурный мир Башкортостана\nАлександр Бурзянцев – Рәсәйҙең атҡаҙанған, Башҡортостандың халыҡ рәссамы, С.Юлаев исемендәге Дәүләт премияһы лауреаты.\nАлександр Данилович 1928 йылдың 19 октябрендә Йылайыр районының Ново-Преображенск ауылында контора хеҙмәткәре һәм ауыл уҡытыусыһы ғаиләһендә тыуған. Утыҙынсы йылдарҙа атаһы һис ғәйепһеҙ ҡулға алына, ә 1943 йылда Сталинград эргәһендә һуғышта һәләк була. Әсәһе өс баланы бер үҙе аяҡҡа баҫтыра. Александр живопись менән тәүге тапҡыр, фронтовик рәссам Константин Ляпкин менән осрашыу һөҙөмтәһендә, ун ете йәшендә таныша. Уның кәңәше менән Пенза художество училищеһына уҡырға инә, тамамлағас, Йылайыр районында рәсем уҡытыусыһы булып эшләй, һуңынан Өфөгә күсеп килә һәм бында рәссамдың таланты тулыһынса асыла. Хәҙер Александр Бурзянцевтың картиналары күп музейҙарҙа – Третьяков галереяһында, Рус музейында урынлаштырылған, ә иң ҙур коллекцияһы – Өфөләге Нестеров исемендәге Дәүләт художество музейында.\nУл 1997 йылдың майында вафат була. Ғүмеренең һуңғы йылында Александр Данилович “Быймалар – фронтҡа” тигән полотноһын төшөрә һәм уны Йылайыр тарих-тыуған яҡты өйрәнеү музейына бүләк итә. Картинаһында рәссам үҫмер сағында Йылайыр районы сәнәғәт комбинатының быйма баҫыу цехында эшләп йөрөгән сағын һүрәтләгән.\nТыуған яғында танылған рәссам тураһында иҫтәлекте ҡәҙерләп һаҡлайҙар.


АстрономияБиологияВоспитательная работаГеографияДиректору, завучуДоп. образованиеДошкольное образованиеДругоеИЗО, МХКИностранные языкиИнформатикаИсторияКазахский язык и лит.Классному руководителюЛогопедияМатематикаМузыкаНачальные классыОБЖОбществознаниеРусский язык и литератураСоциальному педагогуТехнологияУкраинский языкФизикаФизкультураХимияШкольному психологуЯзыки народов РФ Инфоурок / Другое / Другие методич. материалы / "Бала-тормош сәскәһе" темаһына оҫталыҡ дәресе\nБашҡорт теле дәрестәрендә универсаль уҡыу эшмәкәрлеген формалаштырыу юлдарын нисек табырға? Бының өсөн Федераль дәүләт белем биреүҙең яңы стандарттарының норматив документтарын, методик принциптарын һәм заманса дәрестең структураһынан тыш, яңы белем белем биреү һөҙөмтәләренә өлгәшеү өсөн ниндәй технологияларҙың һөҙөмтәле булыуын белергә кәрәк. Белем биреү технологияларын һайлау цҡыусыларҙың йәш үҙенсәлектәренән, мөмкинлектәренән, уҡытыусының әҙер булыуынан тора. Һис шикһеҙ, продуктив, ижади, тикшереү, мәғлүмәти технологияларға өҫтөнлөк бирергә кәрәк, башҡаларын ҡулланыу мөмкинлеген дә инҡар итергә ярамай. Шуның өсөн бөгөнгө осталыҡ дәресемдең темаһы: Бөгөн беҙ оҫталыҡ дәресендә проблемалы уҡытыу технологияһының эффектлы алымдарын ҡарап сығырбыҙ. Проблемалы уҡытыу технологияһының методтары һәм алымдары менән танышырбыҙ Уҡытыусыларҙы, проблемалы уҡытыу технологияһын ҡулланып методик яҡтан грамоталы дәрес ойошторорға һәм үткәрергә өйрәнербеҙ Проблемалы уҡытыу технологияһының бер алымы булараҡ- проблемалы ситуациялар тыуҙырып, уның хәл итеү юлын табыу алымын ҡарап үтербеҙ Теманы асыу Хөрмәтле коллегалар, таҡтаға ҡарайыҡ але. Унда картина йәшерелгән. Нисек уйлайһығыҙ, унда нимә төшөрөлгән? Беҙ уны нисек белә алабыҙ? (алымдар, һорауҙар) Һеҙ һорауҙар бирәһегеҙ, ә мин эйе йәки юҡ тип яуап бирәм. Дөрөҫ, бында бала образы йәшерелгән. Күрәһегеҙ, проблемалы ситуация тыуҙы-аҡ ҡағыҙ. Һәм шунда уҡ һеҙҙең нимә унда икәнен белергә теләк тыуҙы. Һеҙ проблеманың сисеү юлын таптығыҙ. Һәм был проблемалы уҡытыу технологияһының бер алымы булып тора. Ул яңылыҡ түгел, күптәр үҙҙәренең дәрестәрендә ҡуллана. Балалар дәрестә пассив тыңлаусылар түгел, ә актив ҡатнашыусылар була. Мин һеҙҙең алдығыҙға бала һүрәтен бушҡа сығарманым. Оҫталыҡ дәресем “Бала- тормош сәскәһе” тигән девиз аҫтында барасаҡ. Дәрестә проблемалы уҡытыу технологияһын ҡулланыу ғәҙәти уҡытыу методикаһынан айырылмай, тиерлек. Дәрестең уңышы уҡытыусы ҡулланған технологияларҙан ғына тормай. Әлбиттә, ҡуйылған маҡсаттарға ирешер өсөн, һәр дәрестең ентекле төҙөлгән планы һәм структураһы булырға тейеш. Дәрестә проблемалы уҡытыу технологияһын ҡулланыу – уҡыусыға үҙләштереләсәк материалды уңышлы еткереү ысулдарының береһе булып ҡына түгел, ә балала ижади эшләү, эҙләнеү, ижади фекерләү ҡеүәһен үҫтереүсе һәм Федераль дәүләт белем биреүҙең яңы стандарттарына яуап биреүсе технология булып хеҙмәт итә. Проблемалы уҡытыу технологияһының бер алымы булараҡ ,проектлау методы аша проблеманы сисеү, отошло алымдарының береһе булыуын ғалимдар үҙ эштәрендә күрһәткән. Бала – тормош сәскәһе тиҙәр, ни өсөн? Ошо теманы беҙгә киңерәк асыр өсөн ниндәй юлдарҙы һайларға мөмкин? (һөйләргә, доклад яҙырға, инша, һүрәт....) проект эшләргә... Әйҙәгеҙ проект эшләйек. Беҙҙең эш төркөмдәрҙә үтәсәк. Өс төркөм- өс төрлө эш башҡарасаҡ. Эште башлар алдынан, төркөмдәрҙә эшләү ҡағиҙәләрен иҫкә төшөрөп үтәйек әле. Беренсе төркөм: Ғ.Сәләмдең “Бала” поэмаһында “Бала – тормош сәскәһе” темаһы нисек асылған? Икенсе төркөм: бөгөнгө көндә “Бала – тормош сәскәһе” темаһы беҙҙең йәмғиәтебеҙҙә актуаль проблема мы? Башҡортостанда актуаль проблемамы? Өсөнсө төркө: башҡа дәүләттәрҙә бала проблемаһы нисек ҡуйылған, сағылдырған? интернет селтәрен ҡулланып, Проблемалы уҡытыуҙы берҙән-бер һәм өҫтөнлө уҡытыу формаһына әйләндерергә ярамай, ул уҡытыуҙың башҡа күптән урынлашҡан формалары менән бәйләнештә ҡулланылырға тейеш. Әлбиттә, теләһә ниндәй материал проблемалы ситуация тыуҙыра алмай. Һәр бер дәрестә лә был технологияны ҡулланып булмай. Проблемалы уҡытыу-дәрестең бер өлөшө генә була ала. Һыу – информация сығанағы. бөгөнгө оҫталыҡ дәресенән һеҙ үҙегеҙгә нимәләр алдығыҙ? Эшегеҙҙә ҡулланыр инегеҙме? Антуан де Сетнт-Экзюпериның “Бәләкәй принц” әкиәтендәге бер планеталағы корольдың әйткәндәрен иҫкә төшөрәйек: “Әгәр ҙә мин генералдарымдың береһенә диңгеҙ аҡсарлағына әйләнергә ҡушып та, ул минең приказды үтәмәһә, был уныҡы түгел, ә минең ғәйебем буласаҡ” Был һүҙҙәр беҙгә ниндәй мәғәнәғә эйә? Ысынында, был һүҙҙәрҙә белем алыуҙың иң мөһим ҡағиҙәләрҙең береһе йәшерелгән. Үҙеңә һәм уҡытҡан уҡыусыларыңа реаль маҡсаттар ҡуйырға кәрәк. Ҡыҙғанысҡа ҡаршы, беҙ был ҡағиҙәне һаңға һуҡмайбыҙ. Оҙон ялҡытҡан лекциялар һөйләйбеҙ, ә шул уҡ әйберҙе проблемалы ситуация тыуҙырып, белемде баланан үҙенән таптырырға мөмкин. Һығымталар. Эйе, бер быуат ваҡыт үтеп барһала, был поэма Ленинградта 1937-1939 йылдарҙа ижад ителһәлә, әле лә һаман актуаль Әлбиттә, беҙҙең республикала һәм Рәсәйҙә балаға һәм әсәгә иғтибар ҙур. Күпме социаль программалар ҡабул ителмәһен, бала - тормош сәскәһе икәнен, буласаҡ атай-әсәй тулыһынса аңларға тейеш, ә уны тәрбиәләп үҫтереү ҙур яуаплы эш. Беҙ башҡа илдәрҙә бирелгән балаға ҡарата булған социаль програмаларҙы өйрәнергә тейешбеҙ, яҡшы тип тапҡандарын, үҙебеҙгә ҡабул итергә йәки оноторға ярамай. Уларҙа яҡшы булғаны, беҙҙә отошло була алмауы ла мөмкин. Подайте заявку сейчас на любой интересующий Вас курс переподготовки, чтобы получить диплом со скидкой 50% уже осенью 2017 года. Выберите специальность, которую Вы хотите получить:\nАвтор Исхакова Гульнара Данияровна\nДБ-075552 Получить свидетельство о публикации\n11.05.2016 Просмотров: 545 Комментариев: 0 Презентация к конференции на тему: "Профориентационная работа как средство социализации детей с ОВЗ"\n11.05.2016 Просмотров: 101 Комментариев: 0 Сценарий 9 мая в школе\n11.05.2016 Просмотров: 2383 Комментариев: 0 Конспект урока по казахскому языку на тему: Қадыр Мырза Әлі (7- сынып)\n11.05.2016 Просмотров: 111 Комментариев: 0 Презентация на тему "Сказочная викторина "Угадай - ка"\n11.05.2016 Просмотров: 93 Комментариев: 0 Сабақтың тақырыбы "Сыр сандық" /7класс\n11.05.2016 Просмотров: 144 Комментариев: 0 Білім алушылардың құндылығын және құзіреттілігін қалыптастыру\n11.05.2016 Просмотров: 503 Комментариев: 0 1075901107589910758971075889107585710758201075806